ULTIMA DORINŢĂ 


de Crostina Cozma 


MOTTO: „Cu mine se petrece ceva. O viaţă de om.” (Marin Sorescu) 


PERSONAJE: 


BATRANA, 85 ani, lucidă, celebră, bogată, sarcastică, inteligentă, personalitate puternică 


TANARA, 20 ani, săracă, înţepată, spontană, suflet bun, cu potenţial de a se transforma 


într-o mare doamnă 


SCENA 1 


O sufragerie imensă, întunecoasă, mobilă veche, masivă, rece. Bătrâna şade, în întuneric, pe 
un Scaun imens, un jilt vechi de lemn, cu mâinile împreunate pe un baston impunător. Pare 
foarte bătrână , uitată de vreme, în rochia ei verde, de dantelă decolorată . Faţa foarte 
ridată, părul alb ca zăpada. Vocea gravă şi răguşită. Tânăra se uită în jur cu teamă, se 
zgribuleşte de frig încearcă să desluşescă în întunecime decorul...îşi cântă un cântecel, face şi 
câțiva paşi de dans...şi târziu, o descoperă pe bătrână în fundul camerei ...se apropie de ea, 
cu paşi mici ... 


TÂNĂRA: Bună dimineaţa, doamnă. (mai strigă o dată, tare) Bună dimineaţa, doamnă! (apoi 
exclamă îngrozită) Sau bună ziua, sau orice, numai spuneţi ceva ! O, Doamne, o fi moartă? 
doar nu a murit mortăciunea chiar acum, când i-am călcat eu pragul! Nu pot să cred cât de 
ghinionistă sunt, să-mi dau întâlnire la un interviu cu un mort, acum când am atâta nevoie de 
un job! Dar ştiu eu, când îmi merge prost, îmi merge din ce în ce mai prost şi se termină 
catastrofal! Oare ce număr are Salvarea? (strigă din nou) Hello, bună ziua, e cineva viu aici? 
Mai e cineva pe Planetă? Viu şi nevătămat? Ajutor... 


BĂTRÂNA (voce iritată, hârâită, tuşeşte):Şsst! Ce urli aşa, femeie? Doar nu suntem pe un 
stadion de fotbal! De ce strigi după ajutor? Brusc, nu te simţi bine? Te-am auzit de prima oară 
şi încă foarte bine, nu mi-a scăpat nici un cuvânt !Cât eşti de ghinionistă nu ştiu, dar de murit, 
nu am murit... încă...uite, sunt vie, mă exprim logic! Tu pricepi, acum, ce spun? 


TÂNĂRA (glas mic): A, scuzaţi-mă, am crezut că nu m-aţi auzit. Vai,cât mă bucur că sunteţi 
în viaţă! Sunteţi bine? Vreau să spun, desigur, să trăiţi mulţi ani de acum înainte, sunteţi încă 
tânără, desigur ...Dar când m-aţi auzit vorbind...chiar tot aţi auzit? Aţi fost tot timpul aici, în 
cameră ? Nu dormeaţi? Poate ați aţipit, puţin...am vorbit cam mult, da...de obicei, nu vorbesc 
neîntrebată, dau doar „bună ziua”, dar situația mi s-a părut mai neobişnuită... 


BĂTRÂNA (ironică): Eu şi când aţipesc , aud glasul omenesc! Poate ai crezut că nici nu te- 
am văzut, deşi te aşteptam. Da, am auzit şi frumosul apelativ "mortăciune” dar nu mă simt 
încă jignită, fiindcă nu put! Mortăciunea are glas...(râde hârșăit) Şi, ai dreptate, exista şi 
posibilitatea să fi murit, de ce nu ? O să vină şi ziua aia, absolut obişnuită ! 


TANARA: lertaţi-mă, iertaţi-mă, m-am speriat, crezusem că ...sunt singură ! A, nu, nu pute 
nimic aici, asta nu, dar v-am văzut târziu, e cam întunecată lumina aici. 


BĂTRÂNA: Nu e lumină aici prea multă, așa e, mă dor ochii de la ea. 

TÂNĂRA (ușurată): Vă înţeleg perfect! 

BĂTRÂNA (subtil ironică): Adică, înţelegi româneşte? Sau înţelegi durerea mea? 
TÂNĂRA (ironică): Adică, amândouă! 

BĂTRÂNA: Eşti sigură că... amândouă? E foarte important. Mi s-a părut că ai fost ironică. 


TÂNĂRA (dezarmant de sinceră): A, nu vi s-a părut, chiar am fost! Aaa,dumneavoastră nu 
ați fost? A, atunci nu mă iertaţi că am fost ironică! 


BĂTR ÂNA: Poate da, poate nu, cine ştie ...dar nu am de ce să te iert, ador oamenii ironici, îi 
găsesc tulburători...pentru mintea mea odihnită! (chicoteşte „binedispusă) Chiar insist să nu te 
cenzurezi, dă drumul la vorbe, cum îţi vin, natural, fără filtru de procesare! Şi aşa ... îmi urezi 
să am o dimineaţă bună? Vrei să-mi dovedeşti că ai cei 7 ani de acasă, saluţi când intri într-o 
casă străină! Ce-i cu hainele astea de pe tine? Parcă eşti o sorcovă ...şi mai e mult până la 
Crăciun! Se mai îmbracă cineva aşa? Cum- ghete maro, pantaloni verzi, bluză roşie, fular 
galben? Eşti o catastrofă vestimentară ambulantă! N-am mai ieşit demult în oraş...dar nu am 
mai văzut o aşa combinaţie în viaţa mea lungă şi pasională! 


TÂNĂRA (puțin jenată): A, astea de pe mine? Ce spirit de observaţie tăios aveţi! O aiureală 
de haine, da, am improvizat cu ce-am găsit pe acasă, nu prea am haine, că, na, nu sunt eu cu 
moda, în pas...dar sunt curate, jur...de fapt, erau singurele curate, de aceea ...(se zgribuleşte de 


frig) 


BĂTRÂNA: Nu ai haine ? De ce nu ai garderobă potrivită? Aşa se vine la un interviu? Ai 
avut o copilărie şi adolescenţă grea, ai trăit în sărăcie, cu şobolanii? 


TANARA(iritată, uşor agresivă): Da, am trăit printre şoareci, dar când am mai crescut mi-am 
zis să mă transform în pisică! 


BATRANA(ironică,acră):Bună decizie,bravo,viaţa e mai uşoară aşa,nu? 
TANARA (sinceră,dură): Nu, viaţa nu e niciodată uşoară...pentru unii ... 


BĂTRÂNA (dispreţuitoare): Înseamnă că eşti proastă, dacă duci o viaţă grea. Nu eşti 
descurcăreaţă! Nu-mi plac proştii. Dar poate te transformi, încă o dată... 


TÂNĂRA (izbucnește în râs): Da, mulţumesc, sunt proastă...ăsta e răspunsul, da...ha ha !(ton 
iritat) Unii oameni nu au noroc, doamnă, dau din groapă în groapă! 


BĂTR ÂNA (inocentă): De ce? Sunt orbi, nu văd groapa? Sunteţi proşti, ţi-am zis... 
TÂNĂRA: Nu, doamnă, nu suntem proşti, uneori drumul e o groapă fără fund. 


BĂTRÂNA: Prostie mai mare ca asta n-am auzit: cum să fie drumul o groapă? Drumul e 
drum, groapa e groapă.Trebuie o mişcare de graţie, să o eviţi şi să o iei pe drumul potrivit! 
Dar, într-adevăr, pentru asta îţi trebuie minte, deci să nu fii prost (şi chicoteşte; TÂNĂRA e 
iritată şi se zgribuleşte de frig...sau nervi?) Ce te zgribuleşti aşa? Ai ticuri nervoase sau ţi-e 
frig? 


TÂNĂRA: Nuu, nu ...doar puţin răcoare. ..cred...poate, parcă ... 
BĂTRÂNA: Hotărâşte-te! Sau eşti o persoană instabil-nehotărâtă? 


TANARA: Puțin timidă, la prima întâlnire. Normal că am ticuri, normale, când intru într-o 
casă străină, pentru prima dată! Am uşoare emoţii, chiar... 


BĂTR ÂNA: Câţi ani ai ? Pari o copilă...normală...şi uşoară, da, pentru epoca asta! Câte 
kilograme ai, cu tot cu hainele de pe tine? (şi iar chicoteşte) 


TANARA (înțepată): Exact câte se văd, prin haine. Sunt majoră, am voie să muncesc legal şi 
să mă prezint la interviuri singură. 


BĂTRÂNA (ton autoritar): Te-am întrebat ceva concret, ai face bine să răspunzi strict la 
întrebări, cinstit dar cuprinzător! Fără ironii, te rog, sunt prea bătrână pentru înghiţit rahat şi 
mai ales din partea unei copile care se pare că doar pare timidă ... 


TÂNĂRA: Da, am înţeles, e clar, a început interviul deja ? 


BĂTRÂNA: Da, a început, eu sunt angajatorul şi uită-te la mine: crezi că am timp şi nervi de 
pierdut? Sunt bătrână. Foarte bătrână. Cu fiecare clipă. Cu fiecare secundă. Cu fiecare bătaie 
de inimă. Cu fiecare cuvânt rostit. 


TANARA: Da, se vede, chiar şi pe lumina asta. Şi ce-ţi mai place să te auzi vorbind! ...(îşi 
murmură în barbă; apoi, ironică) Eu am voie să pun întrebări? 


BĂTRÂNA: Mai târziu, mult mai târziu ...(pusă pe şotii) Să ştii că auzul îl am excelent,ţi-am 
auzit comentariul ironic! Hihi, şi mi-a plăcut... 


TÂNĂRA (se îneacă şi tuşeşte, surprinsă ): Daaa? Oooo...mi-a scăpat printre buze, scuzaţi- 
mă, faceţi un efort să mă înţelegeţi, ultimele zile au fost grele pentru mine! Am avut parte de 
multe refuzuri şi alte nenorociri, gripă, gropi...în fine... 


BĂTRÂNA (trece rapid de la tonul glumeţ la cel autoritar): Apreciez întotdeauna 
sinceritatea, drăguță, dar nu mă interesează acum viaţa ta privată! Înţelegi? Poate, mai târziu 
„„sau niciodată! După cum o să vezi, sunt a naibii de sinceră! 


TÂNĂRA: Aha,clar! Mulţumesc pentru lămuriri! Atunci „dacă nu pot pune întrebări , nici nu 
trebuie să răspund la toate întrebările „nu ? Aşa mi s-ar părea corect,nu ? 


BĂTRÂNA : Să nu-mi răspunzi la întrebări cu alte întrebări, că nu suport! (o trece un fior 
rece pe şira spinării) Aşa e, e puţin răcoare ...Mie frigul îmi prieşte, îmi prelungeşte viaţa, 
respir mai uşor. 


TANARA: Ce pretenţii aveţi? Ce e de făcut pe aici, la d-voastră? Să vă păzesc, să nu cădeţi 
pe scări? Să nu vă muşcaţi limba când aruncaţi cu ironii în oameni? 


BĂTRÂNA (se îneacă cu tusea): Mi se pare mie sau tocmai ai pus patru întrebări după ce 
tocmai ţi-am zis să nu pui întrebări? Ai răbdare, fetiţo, şi fii înţeleaptă, ascultă de bătrâni! 


TÂNĂRA: lertaţi-mă, sunt presată de timp, trebuie să-mi găsesc rapid un job... 
BĂTRÂNA: Vii din provincie? Unde ai trăit până acum? Nu ştii cine sunt? Nu mă cunoşti? 


TÂNĂRA: Sunteţi celebră? Sau, aţi fost? Ah, pardon, răspund cu întrebări ... Nu, habar n-am 
cine aţi fost sau ce aţi făcut, dar nici nu contează acum asta prea mult, nu? Ah, iar întrebare 
„„„să zicem că sunt întrebări retorice, de astea am voie să pun, nu? Da, vin din provincie ...Nu 
prea am trăit, zic eu, mai mult m-am chinuit să supraviețuiesc! Adică, m-am târât şi eu ...în 
concluzie, nu ştiu cine sunteți dar sper să-mi daţi prilejul să vă cunosc! 


BĂTRÂNA : Am fost celebră „sunt şi voi fi !Acum „mai mult în sinea mea ...(chicoteşte) 


TÂNĂRA : Aţi fost cumva artistă ?Întreaga viaţă ?Pe scenă? (categorică)Nu lucrez cu 
artistele , astea nu sunt normale! 


BĂTRÂNA (ton semi-agresiv): Câte artiste ai întâlnit tu în viaţa ta, ţăranco, ca să spui aşa o 
prostie grandomană? (decretează, ridicând bastonul în aer) Doar artiştii sunt normali pe 
lumea asta, voi, ceilalți, spectatorii - sunteţi doar nişte căcăreze de găină, nu creaţi nimic! 
Muritori de rând, supraviețuitori de duzină, sclavii realității! Artiştii sunt nişte zei! Ei plutesc, 
nu calcă pe pământ, aduc culoare şi zâmbete, te duc şi pe tine, sclavo, prin alte lumi, unde 
curcubeul apare la fiecare 5 minute, unde inima îţi bate nebunește, unde poţi să te 
îndrăgosteşti în fiecare zi de altcineva dar cu aceeaşi pasiune nebună! Unde tot ce visezi se 
împlineşte şi unde fericirea e la ea acasă! (strigă entuziastă, dar se îneacă cu ultimele 
cuvinte, tuşeşte) 'Tu unde ai lucrat înainte? Ai lucrat vreodată? Unde ţi-au zornăit lanţurile de 
sclavă? Ai făcut ceva concret pe lumea asta, ai lăsat pe undeva vreo urmă...? 


TÂNĂRA (sec,plat): Am lucrat într-o fabrică de bere, 7 luni, apoi am fost disponibilizată 
„„„eram prea mulţi muncitori, prea multă bere şi prea puţini băutori de bere pe lume! 


BĂTRÂNA (iritată): E, ce dracu, acum faci politica berii cu mine? Eu consider berea mai 
proastă ca apa, un produs de care nu avem nevoie, pe lumea asta! Pute! Berea pute mai rău 
decât căcatul! Cine dracu a inventat berea? Ce e berea? Pipi cu spume! O monstruozitate! Eşti 
de acord cu mine? Da? Bine! Unde locuieşti, unde îți târâi paşii obosiţi noaptea? 


TANARA: Intr-o cameră igrasioasă, cu încă o fată, împărțim chiria. Şi, nu, nu sunt de acord! 
berea face bine la rinichi...şi e bună rece, când eşti însetat! E adevărat că are un miros puternic 
dar toate băuturile au miros specific! 


BĂTRÂNA: Rinichii trebuie bine irigaţi cu apă şi ceai! E adevărat că are miros exact specific 
de urină! Crezi că îți permiţi să faci fiţe cu mine, la cât eşti de flămândă şi disperată şi 
igrasioasă? (miroase în aer) Parcă puţi puţin şi a bere ... 


TÂNĂRA (îi strigă, orgolioasă): Demnitatea mea valorează mult, doamnă! Igrasia e doar pe 
pereţi, doamnă! Şi nu put niciodată, doamnă! 


BATRANA (g/umeaţă): Pârţ! Şi nu mai urla "doamnă”, că am impresia că mai e cineva în 
cameră! Am auzit de aici, din scaun, cum îţi ghiorăie maţele de foame ... 


TÂNĂRA (roşeşte): Nu e adevărat, am mâncat astăzi ...destul... 


BĂTRÂNA: Minţi! De ce minţi? Nu e nici o ruşine asta, şi eu am făcut foamea când eram 
tânără. Dar nimeni nu şi-a dat seama. 


TANARA: Nu vreau să vă fie milă de mine. Am mâncat...un măr verde, acru, din copac... 


BĂTRÂNA(ironică): Hahaha, stai liniştită, nu cunosc sentimentul ăsta ...de milă! Mila o 
găseşti la biserică....poate la oamenii evlavioşi! Să trecem la problema mea, sentimentul de 
egoism îmi este foarte cunoscut. (elumeaţă acum) Ştii să calci cămăşi roz? 


TÂNĂRA: Nu-mi prea place, dar o pot face. Adică, poftim? (şocată) Aveţi cămăşi roz? 
Multe? De ce? Ah, nimic, n-am întrebat nimic ... 


BATRANA: Găsesc culoarea roz foarte amuzantă...pe mine însămi...şi nu prea găsesc multe 
motive de amuzament zilele astea. Ştii să faci chec cu nucă şi fără stafide obligatoriu? 


TÂNĂRA: Din întâmplare, da, e favoritul meu. Da, dar, sincer, câteodată, îl ard la fund. 


BĂTRÂNA: Înţeleg din prima, nu trebuie să-ţi reconfirmi răspunsurile şi nici să le detaliezi 
aşa de explicit, mai ales ce se întâmplă cu fundurile! Eşti o persoană răbdătoare? 


TÂNĂRA (nesigură): Nu ştiu. Poate. Poate nu. Încă nu mi-a fost testată răbdarea. 
BĂTRÂNA: Văd că eşti sinceră, asta îmi place ...(are un acces de tuse) 

TÂNĂRA (îngrijorată): De ce boli suferiţi? Câte operaţii aveţi? Câţi ani căraţi în spate? 
BĂTRÂNA: Eu, personal? Niciuna! Poate, doar, bătrâneţea ...dar asta e doar o stare de spirit! 
TÂNĂRA: Nu luaţi medicamente? Tratamente? Injecţii? Nici măcar masaj? 

BĂTRÂNA : Doar vitamine . (adaugă, amuzată)Pentru oase „nu pentru viaţă lungă . 
TÂNĂRA: Mergeţi des şi singură la toaletă? Vă spălaţi singură? Vă îmbrăcaţi fără ajutor? 


BATRANA: Făceam toate astea, până în urmă cu două luni, când mi-am rupt piciorul stâng 
„acum am nevoie de ajutor să-mi dea cineva jos chiloţii! 


TÂNĂRA: Şi ştearsă la fund? Presupun...că trebuie să fac...şi încă multe altele! 


BĂTRÂNA: Da, şi apoi să mă speli la fund , delicat, am pielea delicată! Şi să-mi citeşti câte o 
oră pe zi unele lecturi,recomandate de mine. Şi să mă hrăneşti, după ce faci piaţa şi găteşti. Şi 
să mă ajuţi la îmbrăcat şi să-mi speli hainele .Să ştergi praful zilnic, că nu îl suport! Şi să mă 
plimbi prin grădină. În general, să faci tot ce-mi trece prin cap şi da, poţi să-ţi faci griji, încă 
îmi trec multe prin cap. Ceea ce e bine, sunt o speranţă pentru umanintate. Hahaha! 


TÂNĂRA: Îmi cumperi timpul ...nervii, sănătatea! Cum plăteşti? 
BĂTR ÂNA (g/umeaţă): Nu cu bani falşi, desigur. Îţi place rochia mea de astăzi? 


TÂNĂRA: Nu, e oribilă. Şi modelul, şi culoarea. E cu molii? Dar pe d-voastră vă prinde chiar 
bine. E pentru persoane neobişnuite! 


BĂTRÂNA (râde, dar se opreşte brusc ): Eşti cam nesimţită. Şi mai înainte, ai vorbit cu mine 
la persoana întâi. E ok, pot să accept asta, nu e aşa grav. Oricum, eşti obrăznicuţă...şi cred că 
asta îmi place, ai personalitate. Ai putea fi o speranţă pentru umanitate! 


TÂNĂRA: Aşa se mai spune uneori la persoanele sincere, că au personalitate! Mulţumesc, a 
sunat a compliment! Sforăiți cumva noaptea, doamnă? 


BĂTRÂNA: De ce te interesează? Camera ta e la etaj, eu dorm jos. Casa e mare. Nu se aude. 
Şi de unde să ştiu eu asta? Dacă dorm,nu mă văd, nu mă aud. 


TÂNĂRA: Nu suport sforăiturile, îmi dau o stare de agitaţie nervoasă nesănătoasă. 
BĂTRÂNA: Dar tu? Adormi repede când pui capul pe pernă? 


TÂNĂRA: De ce întrebaţi ? Noaptea nu dormiti, staţi trează, ca bufnița pe creanga din 
pădure? 


BĂTRÂNA: Nu e treaba ta cum dorm eu, de la orele 22 eşti liberă. 


TÂNĂRA: Zău? Poate să se prăbușească casa? Să ia foc bucătăria? Să vă treziţi din somn cu 
un infarct? Pot să ies în oraş, să mă plimb, să văd stelele? Facem contract de muncă legal, nu? 
Cu asigurare de sănătate, cu vechime în câmpul muncii? Ca la fabrică? 


BĂTRÂNA: Huo, ce eşti aşa prăpăstioasă, stai aşa, unde alergi, că nu m-am hotărât încă dacă 
îți dau ţie slujba, poate mai intervievez nişte candidate ... Ştii să găteşti? 


TÂNĂRA: Sunteţi pretențioasă la mâncare? Nu ştiu să gătesc chestii sofisticate. 


BATRANA: Cam cât crezi că pot să mănânc? Uită-te la mine ...cu atenţie, că voi, tinerii, 
sunteţi mereu pe fugă, dracu ştie spre ce alergaţi ca bezmeticii. 


TANARA: Păi când să alergăm, dacă nu acum? Ştiu şi eu cât mănânci? Poate ţi se trezeşte 
pofta să mănânci creme brulee şi eu habar n-am ce e aia! Sau caracatiţe flamboaiate! 


BĂTRÂNA: Eşti cumva hiperactivă şi îţi faci griji pentru unele lucruri înainte ca ele să se 
întâmple vreodată? Asta nu e deloc sănătos! 


TANARA: Cam sunt, dacă nu acum, la 20 de ani, când? Dar acum am o stare scârboasă, nu 
pot nici să stau locului, nici să mă plimb, nici să plec, nici să stau...sunt confuză! 


BĂTRÂNA: Te simţi prizonieră deşi eşti liberă? 


TÂNĂRA: Exact, perfect spus. Lumea e atât de mare şi viaţa e atât de scurtă şi pot să fac atât 
de multe dar nu fac practic nimic. Aiurea, cât se poate de aiurea! Şi parcă deja m-am săturat 
de viaţă deşi sunt aşa multe pe care aş vrea să le fac dar nu pot şi simt că mă sufoc ...Mă 
scuzaţi, am o stare instabilă proastă combinată cu semiatacuri de panică! 


BĂTRÂNA: Ce prostii spui, viaţa ta nici măcar nu a început! Ah, dacă aș fi eu în pielea ta, 
acum...ce-aş mai întoarce lumea cu curu-n sus! Ce m-aş mai distra! Ce aş mai da foc la casa 
de nebuni şi apoi m-aş arunca în foc să îi salvez doar ca să le mai dau foc odată! Eh, dar să ne 
întoarcem la patetica de tine ...Ar trebui să faci şcoală. Ai terminat liceul? 


TÂNĂRA (fanţoşă): Da, am terminat prima în satul meu, am luat bacu cu 6,65. 
BĂTRÂNA : Nu e rău pentru o țărăncuţă. Chiar nu e rău deloc! Bravo! Ia uite, ai potenţial! 
TÂNĂRA: E, matale eşti din viță nobilă? Satul meu era aproape de oraş. 

BĂTRÂNA: Bunica mea a avut o relaţie lungă cu un prinţ ... 


TÂNĂRA (mândră): Femeile din neamul meu n-au călcat strâmb. 


BĂTRÂNA: Nici nu prea aveţi ispite acolo, la ţară. Dar să ne întoarcem la educaţie şi şcoala 
ta. Ce facultate ţi-ar place să faci? 


TÂNĂRA (ironică): Facultatea de visători! N-am eu bani de facultate, doamnă, sunt orfană. 
BĂTRÂNA: Am eu destui... 

TÂNĂRA: Aşa? Şi? N-aveti ce face cu ei? Vreţi să urmaţi vreo facultate? 

BĂTRÂNA: Mi-a venit o idee, acum că te-am văzut mai de aproape... 

TÂNĂRA: Aoleu! N-aţi mai avut idei demult? Ăsta e semn bun sau e semn rău? 
BĂTRÂNA: Eşti obrăznicuţă, cum eram şi eu la vârsta ta... şi mai târziu, toată viaţa. 
TÂNĂRA: Pot să întreb ce meserie aţi practicat în viaţa asta lungă? 


BĂTRÂNA (ceremonios, mândră): Artistă a poporului! Celebră de la primul rol, de la prima 
apariţie! De la primul zâmbet! Până la ultimul...de pe scenă! 


TÂNĂRA: Zău? Nu-mi dau seama ..., eraţi frumoasă când eraţi tânără? 


BĂTR ÂNA: Eram Scarlet O”Hara, nu eram frumoasă dar bărbaţii nu-şi dădeau seama de asta 
căci erau răpuşi de farmecul meu. Eram o furtună în desfăşurare pe unde treceam, am lăsat 
multe inimi zdrobite în urma mea. Ai citit „Pe aripile vântului”? 


TÂNĂRA: E singura carte pe care am citit-o integral şi de două ori. Deci, vă credeţi Scarlet 
„„„după părerea mea, era o nebună fermecătoare, ambițioasă şi manipulatoare! Adică, o 
jigodie! 


BĂTRÂNA: Chiar aşa am fost şi eu! Ei, cum adică — jogodie? Hihi! Astea sunt cele mai de 
succes femei dintre toate! Am fost măritată de cinci ori şi am pierdut şirul la amanți. Am 
adunat o avere frumuşică. Încă mai am spirit întreprinzător! Am avut o viaţă palpitantă, cred 
că o să-ți povestesc despre mine şi câte le-am făcut de-a lungul timpului. Sau poate ...nu! 


TÂNĂRA: Ce să vă spun? Sunt deja impresionată şi abia aştept să vă ascult poveştile, reale 
sau nu, ale vieţii d-voastre de artistă! Dar cum de sunteți singură cuc? Dacă aţi fost măritată 
de cinci ori trebuie să aveţi o grămadă de rubedenii! N-aţi făcut copii? N-aveţi familie? Sau 
nu mai vrea nimeni din familie să ţină legătura cu domnia voastră, de bună ce sunteți? 


BĂTRÂNA (iritată): La naiba, eu am o mie de ani, cunoştinţele mele toate au murit! Am 
avut un băiat retardat, a murit la 8 ani. Am înfiat o fată, am crescut-o şi am pierdut-o când 
avea 22 de ani, într-un accident. După ce am împlinit 70 de ani, m-am retras la o mănăstire, 
am crezut că mi-a sunat ceasul, şi, deşi m-am plictisit de moarte acolo tot n-am murit! aşa că 
am revenit în oraş după trei luni, mi-am luat casa asta frumoasă şi m-am pus pe citit. Recitit. 
Şi ascult muzică, marii compozitori ai umanităţii. Ai auzit de ei, ţăranco? 


TÂNĂRA (mândră): Am auzit şi eu de Bach, Beethoven şi Mozart, doamnă. 


BĂTRÂNA: Marii maeştrii au scris muzică şi pentru urechile de țăran, adevărat! Să ştii că 
ascult şi jazz, pop, fado, folclor ... 

TÂNĂRA (panicată): Dar de ce trebuie să ştiu asta? 


BATRANA: Ascult muzica foarte tare, aşa-mi place! Muzica bună trebuie să se audă tare! Şi 
nici nu mai văd bine, va trebui să-mi citeşti. Imi place să aud vocea umană citind chestii 
amuzante şi interesante! 


TÂNĂRA: Ce s-a întâmplat cu persoana care te ajuta înainte? A surzit? A muţit? 


BĂTRÂNA: A decedat. De moarte naturală, natural...sunt pașnică, puţin violentă doar în 
vorbire! (visătoare) Sunt o femeie adorabilă, aşa mi-au spus toți bărbaţii din viaţa mea! 


TÂNĂRA: Ah, da? Şi femeile au spus altfel? Femeile aveau altă părere? În fine, nu contează, 
ce contează este faptul dacă sunteţi fidelă cu angajaţii? Îi ţineţi în serviciu până la moarte? 


BATRANA: In general, oamenii mi-au rămas credincioşi. Sunt o şefă tolerantă cu prostia 
umană! În fine, ne-am înţeles bine, toţi cu mine şi eu cu unii! 


TÂNĂRA: De ce oare? Nu păreţi o persoană prea agreabilă... 
BĂTRÂNA: Ai punctat bine „"nu par „ „dar sunt, am un farmec aparte. Creez dependenţă! 


TÂNĂRA (exclamă uimită): Hahaha, asta a fost o aroganță? Mă scuzaţi! Vă simt pretențioasă 
„„„foarte pretențioasă! 


BĂTRÂNA: Eu ?Te înşeli! Nu, eu am gusturi simple: îmi plac doar lucrurile bune de pe 
lumea asta! Şi mi le-am permis, adeseori... 


TÂNĂRA: Simplu şi bun, asta înseamnă perfect. 


BĂTRÂNA: Şi nu se plictiseşte nimeni cu mine. Te asigur, stârnesc sentimente pe oriunde 
trec! Haha! Cine nu m-a iubit, m-a respectat adânc! 


TÂNĂRA: Da, încep să vă cred că sunteţi de neuitat! Câte ore dormiti pe zi? 

BĂTR ÂNA: Neîntrerupt, cam 3 ore, dar mai aţipesc eu şi ziua şi noaptea ...Uneori profund! 
TÂNĂRA (îngrijorată): Cât de profund? Atât cât să mă sperii că ai murit? 

BĂTRÂNA: Ți se pare că nu sunt lucidă? Şi vreau să te sperii? 


TÂNĂRA (se apără): Nu am spus asta. Vă place să trageţi concluzii pripite şi să fiţi agresiv- 
dominatoare. 


BĂTRÂNA: Ei, drăcie, acum eşti psihanalistă? Dar ştiu că ai tupeu, fetiţo... 

TÂNĂRA: Am citit câteva reviste de gen, le-am găsit la centrul de reciclarehârtie. 
BĂTRÂNA: La bibliotecă, abonamentul e gratis, nu trebuie să scormoneşti prin gunoi... 
TÂNĂRA: N-am buletin de oraş. Încă. 


BĂTRÂNA: Să-ţi faci,ce mai aştepţi? Umbli aşa, hai hui, fără o identitate pe hârtie? 

TÂNĂRA: Asta durează. V-aţi născut în oraşul ăsta, doamnă? 
BĂTRÂNA/visătoare): Am venit, cândva, dintr-un oraş mic. 
TÂNĂRA: Şi aveţi pretenţii aşa mari! 


BĂTR ÂNA: Da, am venit cu pretenţii mari, de la început. Mi-am descoperit de copilă puterea 
de seducţie şi mi-am rafinat-o mereu, cu fiecare an. Mi-am trăit tinereţea într-o altă epocă, nu 
poţi să înţelegi. M-am educat continuu, eram însetată şi de cunoaştere! Era o artă rafinată arta 
flrtului pe atunci, bărbaţii îşi zburau creierii dacă nu reuşeau să cucerească o femeie! 
Cheltuiau averi fabuloase să cucerească femeia adorată, renunţau la familie, la reputaţie, la 
viaţă chiar, dacă erau refuzaţi şi nu reușeau cucerirea! Erau adevărate războaie mondiale 
iubirile pasionale interzise! Ah, ce vremuri fermecătoare, ce intens am trăit atunci nişte ani 
buni ...(oftat prelung) dar să revenim la ziua de azi, drăguță, am o pretenţie mare la tine, acum 
...0 pretenţie nenegociabilă! 


TÂNĂRA: Ia să auzim, poate nu mă pot ridica la înălțimea ei ... 


BĂTRÂNA (gravă): Am pretenţia să nu te prefaci că mă placi. Fii mereu naturală, fii tu! 
Dacă mă placi, bine, dacă nu — iar bine ! Ia spune, ţi-e frică de moarte? 


TÂNĂRA (naivă): Habar n-am. De unde să ştiu? Nici nu ştiu ce e moartea! O dispariţie? 
BĂTRÂNA: Sfântă tinereţe naivă! Nu ţi-a murit nimeni drag din familie? 

TÂNĂRA (sinceră): Au mai murit, dar nu îmi erau aşa de dragi... 

BĂTRÂNA(şocată): Vai, voi, tinerii, sunteţi nişte monștrii! 

TÂNĂRA: Nu e adevărat, generaţia mea tânără s-a născut bătrână! Tu cum erai la 20 de ani? 
BĂTRÂNA: Aveam ceva bun simţ ... dar eram egoistă, da! 

TÂNĂRA: Acum nu mai ai? 


BĂTRÂNA: Acum îmi permit să nu mai am! Sunt bătrână şi parțial senilă, trebuie să mi se 
ierte orice! Nu mai am multe zile pe lumea asta, aşa că pot să fac puţină gălăgie! Deschide 
geamul,vreau să zâmbesc la soare ... 


TÂNĂRA (sictirită): E toamnă, e frig, plouă cu găleata. 


BĂTRÂNA (entuziasmată): Şi ce dacă? Câteodată soarele e mai blând toamna. Şi când plouă 
se vede uneori o rază de soare ... 


TÂNĂRA (încet, pentru ea): Da, în capul tău ... 
BĂTRÂNA: Ai mormăit ceva? Despre capul meu? 


TÂNĂRA: Da, desigur, chiar credeam că nu auziti bine ... Nu pot să deschid geamul, doamnă, 
fiindcă nu sunt angajata d-voastră! Deschideţi-l sigură. 


BĂTR ÂNA (izbucnește în râs, de dă pe spate,decretează): Eşti angajată! 

TÂNĂRA (puțin speriată): Staţi aşa, că poate nu-mi convin condiţiile, nu mi-e prea clar ce 
trebuie să fac toată ziua. Câţi ani aveţi, concret ? 
BĂTRÂNA: De ce te interesează? E important? (veselă) Câţi ani îmi dai, atâţia am! Simplu! 
TÂNĂRA (îngrozită): E cel mai important! Poate muriţi mâine! 
BĂTRÂNA (veselă): Poate mor şi azi. Sau poate mori tu! 
TÂNĂRA (cade pe gânduri): Posibil şi asta ...dar de ce eu? 
BĂTRÂNA (categorică): Asta e prima şi ultima oară când se vorbeşte de moarte în casa asta. 
TÂNĂRA: Desigur, nu e un subiect vesel, iertaţi-mă ... 
BĂTRÂNA: Te iert numai o dată ...pe zi ...(râde grotesc )la râzi şi tu,să-ţi aud râsul tineresc. 
EA zâmbeşte „hăhăie.dar nu poate izbucni în râs ... 
BĂTRÂNA: Gândeşte-te când ai râs ultima oară în hohote... 
TÂNĂRA (sec): Eu nu râd în hohote, doamnă, nu sunt hăhăită! 
BĂTRÂNA (obraznică): De ce nu? Ţăranii fac gălăgie, de obicei. 
TÂNĂRA: Când aţi văzut ultima oară țărani? În fine... Eu am avut o copilărie tristă. 
BĂTRÂNA: De ce asta? N-ai avut văcuţă şi cal în grajd? 
TÂNĂRA: N-am avut fraţi. 
BĂTRÂNA (râde): La ţară se făceau copii mulţi. Ţăranii, iarna, se fut ca iepurii. 
TÂNĂRA: Nu zău! Mama a născut încă trei copii, dar au murit toţi de mici ... 


BĂTR ÂNA: Ţi-am zis eu! Eu am fost mereu tristă când primeam cadouri, am primit mereu 
cadouri aiurea. Multe, multe bijuterii preţioase iar eu urăsc bijuteriile! Cele mai frumoase 
cadouri mi le-am făcut singură. Am ajuns să cer sume de bani de la iubiţi să-mi cumpăr 
singură cadourile dorite. Am zburat de trei ori la Paris să iau cina la Moulen Rouge...hihi! 


TÂNĂRA: I-auzi, ce drăguţ! Se serveşte şi mâncare la Moulen Rouge? Credeam că doar se 
bea şampanie şi se dansează, beată fiind. Eu una, n-am primit niciodată cadouri. 


BĂTRÂNA: Asta e mai trist chiar şi decât faptul să primeşti cadouri care nu-ţi plac! Îmi pare 
rău pentru tine, ai avut o copilărie de căcat! Nu se poate să devii adult fericit dacă nu ai primit 
cadouri în copilărie! Fetiţo, ştii care e cea mai veche meserie din lume? 


TÂNĂRA (nesigură): Bănuiesc că tu nu crezi că e prostituţia... 


BĂTRÂNA: Dac-ar fi, aş crede. Dar cea mai veche meserie vine din matriarhat şi e aceea de 
îngrijitor de trup şi suflet. Înainte de a se prostitua , omul a avut grijă de cel mai slab şi bolnav 
decât el. Instinctiv. Din inimă! 

TÂNĂRA: Dar întotdeauna şi cu un interes,ca şi prostituatele. 
BĂTRÂNA (agresivă): De ce le aperi atâta pe proastele de târfe? Ai practicat meseria? 


TÂNĂRA: Doamne fereşte,sunt virgină şi nu fac sex până nu mă mărit cu un virgin! Nu le 
apăr, dar au o viaţă grea, fac o meserie grea şi murdară şi periculoasă. Şi prost plătită! Şi nu 
sunt toate proaste, sunt doar femei fără noroc şi slabe de înger. Sunt mereu pe un drum plin de 
gropi, nu o scot la liman... N-au niciodată noroc! 


BĂTRÂNA: Şi tu eşti fără noroc, şi nu te-ai făcut târfă! 


TÂNĂRA (categorică): Şi nici n-o să mă fac vreodată! Fiindcă eu nu sunt slabă de înger! Am 
o cunoştinţă ...care face asta ...o vecină simpatică ...e foarte de treabă...e singura care mi-a dat 
o bucată de pâine zilele astea, când chiar mi-a fost foame... singura care m-a întrebat cum îmi 
merge şi dacă am nevoie de ceva! Mi-a dat şi ciocolată, că ciocolata te face să zâmbeşti...chiar 
dacă nici ea nu are multe! Are o inimă de ciocolată, spune ea mereu şi e mereu veselă! Şi o 
întreb mereu, nedumerită: cum faci de eşti mereu cu zâmbetul pe buze? şi ea îmi răspunde, 
după ce mă îmbrățişează: îmi imaginez că sunt un curcubeu şi toată lumea mă iubeşte! 


BĂTRÂNA: I-auzi, ce imaginaţie are curva! Haha! E nebună prietena ta, dar nu contează, 
bine că e cu zâmbetul pe buze! I-auzi, pâinea cu ciocolata te pot face fericit! Da, normal, când 
le duci dorul! Înduioşător! Să trecem la ale noastre, trebuie să-ţi spun multe, până nu uit. 


TÂNĂRA (ironică): Avem deja treburile noastre? Aşa repede? 


BĂTRÂNA (ridică tonul): Ţi-am zis că te-am angajat, n-ai auzit ? Ai probleme cu auzul sau 
cu percepţia? N-ai zis că cauţi de lucru ? Sau eşti neserioasă? Nu am prea mult timp. Şi eu 
caut pe cineva care să mă îngrijească chiar de azi ... 


TANARA: Ba sunt serioasă, doamnă, dar mă luaţi cam repede, ameţesc. Aaaa, ce voiam să 
spun...să vă întreb ...cum vă numiţi? Cum să vă spun? 


BĂTR ÂNA: Poţi să-mi spui simplu: doamnă! E destul. 
TÂNĂRA: Nu m-aţi întrebat cum mă cheamă! Pe mine mă cheamă ... 


BATRANA (strigă, e împotrivă): Nu-mi spune! Nu vreau să ştiu, o să-ţi spun „hey” sau 
„tinerico” „ţăranco, sărăntoaco,... fetiţo ...puştoaico ...de astea ... cum îmi vine la gură... 


TÂNĂRA: Dar am un nume foarte frumos, de ce să nu-mi spuneţi pe nume? 
BĂTR ÂNA: Întotdeauna am reţinut prost numele... 
TÂNĂRA: Păi cum aşa? Un artist reţine multe texte ... 


BĂTRÂNA: Da, dar nu nume, eu una n-am putut! În fine, nu e important. Aşa, trebuie să-ţi 
spun multe altele ...dar ţi le spun mâine, că deja îmi place de tine ...puţin...poţi să pleci să-ți 
aduci bagajul, te muţi la etaj şi-ncepi serviciul din seara asta. 


TÂNĂRA: Staţi aşa, nu aşa repede! Mai este un aspect foarte important,cel financiar! Cât e 
salariul? 

BĂTR ÂNA(perplexă): Cum cât? Ce întrebare e asta? Cât ai nevoie! 

TÂNĂRA (izbucnește în râs): Nu zău! Chiar aşa? Ce răspuns e ăsta? Vreau cifre! 

BĂTR ÂNA: Chiar aşa, cât vrei? Cât ai nevoie? La sticla de bere cât aveai? 

TÂNĂRA: 270 de euro. 

BĂTRÂNA: Poftim, eu îţi dau casă şi masă şi 350 euro! 

TÂNĂRA: Vreau 355. Şi vreau şi timp liber. 

BĂTR ÂNA: Desigur, când n-am nevoie de tine, eşti liberă. Şi nu-ţi dau 355...îţi dau 359! 


TÂNĂRA: Accept! Batem palma! Iar când vreau să plec prin oraș, sau la un film, sau la o 
îngheţată ...o să plec! 


BĂTRÂNA: Poftim? Deja? Păi bine, să zicem că da ...dar dacă plouă? 
TÂNĂRA: Iau o umbrelă. 

BĂTRÂNA: Să zicem că plouă tare, cu găleata, e furtună cu vânt cu rupere de arbori... 
TÂNĂRA: Să zicem că plouă normal...(ca/mă,dar amuzată) 

BĂTRÂNA: Păi ...pleci,bine ... dar singură? 

TÂNĂRA: Păi...poate mă-ntâlnesc cu careva, poate o să cunosc pe cineva... 
BĂTR ÂNA: Păi...pe unde? 

TÂNĂRA: Am zis deja, în oraş. 

BĂTRÂNA: Oraşul e foarte urât şi uneori periculos. De ce să vrei să ieşi în oraş? 
TÂNĂRA: Poate simt nevoia să văd oameni... 

BĂTRÂNA: Păi ...eu nu sunt om? 

TÂNĂRA: Să văd mulţi oameni. O mulţime de oameni. Tineri, frumoşi, copii... 
BĂTRÂNA (exclamă): Pot să fiu mai multe persoane, am personalitate multiplă! 
TÂNĂRA (exclamă exasperată): Vreau să văd bebeluşi plângând! 


BĂTRÂNA (alarmată,comică): Aoleu! Doar nu te mănâncă în fund să faci copii de pe 
acuma? 


TÂNĂRA: Vai de mine, ce-mi aud urechile, aşa vorbeşte o doamnă? 


BĂTRÂNA: Tu nu eşti doamnă, iar eu vorbesc cum vreau la mine acasă! (tuşeşte) Phuaah, ce 
urât e un om care tuşeşte! Ce insuportabil! Ce scârbos! Nu comentezi nimic? 


TÂNĂRA: Despre ce? Ce să spun? 

BĂTRÂNA: Despre tusea mea scârboasă... 

TÂNĂRA (calmă): Da, tusea e scârboasă. 

BĂTRÂNA: Doar atât? Alte comentarii? Nici măcar un comentariu în barbă? 
TÂNĂRA: Scârbos e un cuvânt dur, e destul. 

BĂTRÂNA: Ai putea să ţipi la mine, să o termin cu tusea asta scârboasă. 
TÂNĂRA: Dar nu reuşeşti, nici măcar cu ceai de ceapă şi miere, mi-ai spus... 


BATRANA: Ia uite la ea,ce lucruri drăguţe inventează, eu nu am zis aşa ceva! (strănută de 
câteva ori,apoi tuşeşte) Vai, asta e şi mai scârbos! Fă ceva, ajută-mă! 


TÂNĂRA: Îţi dau o batistă? 

BĂTRÂNA (ironică): Şi o aspirină, nu? 

TÂNĂRA: Şi două,dacă chiar vrei... 

BĂTRÂNA (se văicăreşte): Au, au! 

TÂNĂRA (calmă, ştie că îi testează răbdarea): Da, te aud, ce mai este acum? 
BĂTR ÂNA: Nimic, nu mă băga în seamă! Te cheamă cumva „au”? 
TÂNĂRA: Te doare ceva? 


BĂTR ÂNA: Probabil că sigur că da ...,dar nu din cauza ta! Şi nu poţi face nimic! Ţi-am testat 
răbdarea dar te-ai prins de jocul meu că nu eşti proastă, îmi placi, sper să te ţină! Ştii ce? Dă- 
mi un pahar de lichior de mentă. Toarnă-ţi şi ție unul. 


TÂNĂRA: Nu vreau, mulţumesc. 

BĂTRÂNA: Ia şi bea un păhărel. Eu sunt pentru consumul de alcool, în cantităţi moderate. 
TÂNĂRA: Nu-mi place alcoolul, mă face proastă. Şi miroase urât. 

BĂTRÂNA: Prostii, cine ţi-a spus prostia asta? De unde ştii, dacă n-ai băut niciodată? 


TÂNĂRA: Cât am lucrat la fabrica de bere mi s-a făcut adeseori rău de la mirosul de bere, e 
oribil, darmite să beau aşa ceva, bleah! O să mă îmbăt repede şi o să trebuiască să ai grijă de 
mine! Poţi să faci asta? 


BĂTRÂNA: Hopa,ai zis-o! Hai, ia un suc de morcovi, să prinzi puteri! Apoi fugi să-ţi aduci 
bagajul şi să revii repede, nu pot sta mai mult de 2 ore singură! 


TÂNĂRA: Sunteţi sigură? Sunt eu sigură...? (e puțin confuză, nesigură) 
BĂTR ÂNA: Păi, fetiţo, nu cauţi de lucru? Nu ştii ce cauţi? Ce e cu tine? 


TÂNĂRA: Nu ştiu dacă jobul ăsta e potrivit pentru mine...dar putem încerca, nu? 


16 


BĂTRÂNA: Tu trebuie să încerci, că eu sunt prea bătrână pentru un job, dar sunt deschisă la 
experimente! 


TÂNĂRA: De acord! Plec! Adică,vin! Revin...cu bagajul !Într-o oră...sau două! Sau mai 
repede, să nu te râzgândeşti, că eu sunt de acord! 


Incet, se stinge lumina; TANARA se întoarce spre sală, într-o lumină slabă, BATRANA 
rămâne în întuneric, nu mai joacă rolul principal ... 


TÂNĂRA: Aşa a decurs prima noastră întâlnire ...eu, la început, speriată, nesigură, nehotărâtă 
şi disperată, ea superioară, ironică, inteligentă! Se pare că ne-am plăcut de la primele vorbe, 
ne completam natural şi aveam impresia că ne cunoaştem de mult timp ...Ştiţi sentimentul ăla 
minunat, de siguranţă, când întâlneşti pe cineva prima oară şi poţi vorbi, deschis, cu el orice şi 
ai aşa sentimentul că îl cunoşti de o viaţă? Am avut sentimentul ăsta cu ea! Aşa am cunoscut- 
o pe doamna Ana Maria Movilă, şi aşa a decurs prima mea zi în această casă, cu această 
femeie, care mi-a marcat viaţa... într-un mod neaşteptat...de fapt, nu aveam nici o aşteptare 
când am intrat în această casă, căutam pur şi simplu un job, să nu ajung în stradă! Habar nu 
aveam cum o să mă descurc, dacă o să mă descurc să am grijă de o femeie bătrână şi 
mofturoasă şi pretențioasă ca o prinţesă! Dar m-am întors cu inima liniştită şi deschisă la ea 
„„„şi am rămas! Mda, şi s-au întâmplat atât de multe... 


SCENA 2 


O altă zi, e dimineaţă, în camera Bătrânei, ea e încă în pat... TANARA se învârte în jurul 
patului, se uită la ea dacă e trează sau doarme... BATRANA se ridică în capul oaselor. 


BĂTR ÂNA: Ce îmi dai aşa târcoale,f ără să scoţi o vorbă? 


TÂNĂRA (silabiseşte): Bu-nă di-mi-neaţa, doam-nă! Aţi dor-mit bi-ne? Astăzi a-ră-taţi bi- 
neeee! Chiar mai bi-ne ca ieri ! 


BĂTRÂNA: Ei, ai înnebunit? Ce ţipi aşa? Şi nu vorbi cu mine ca şi cu un copil mic... 
TÂNĂRA: Aşa vorbesc eu! Cine ţipă aici în afară de d-voastră? 


BĂTRÂNA: Pe naiba! Ai ţipat cuvintele şi le-ai despărţit pe silabe, si-la-be! Ți se pare că sunt 
retardată? Ți-am spus că aud foarte bine...mai ales dimineaţa...când sunt odihnită... 


TÂNĂRA: Da” ştiu că ai chef de discuţii contradictorii de dimineaţa! Eşti odihnită pentru 
ceartă, ha? De ce vă sculaţi aşa devreme? 


BĂTRÂNA: 7 e o oră bună să te scoli de dimineaţă. 
TÂNĂRA: Da? Ce treabă ai de făcut la 7? (întreabă, căscând larg) 


BĂTRÂNA: Lumina de dimineaţă îmi dă o stare optimistă! Păsările cântă frumos dimineaţa... 

TÂNĂRA: Lumina de dimineaţă te orbeşte şi te îngroapă! Iar iarna nu cântă păsăricile! 
BĂTRÂNA (cântă): Lumina e viaţă! Iar iarna cânt eu să preamăresc viaţa! 

TÂNĂRA: Vai de mine! Sper că doar în baie! Şi în gând! Şi nu în fiecare dimineaţă! 
BĂTR ÂNA: Unde vreau eu, când vreau eu, cum vreau eu, la mine acasă... 

TÂNĂRA: Cum vă cheamă, doamnă? Am uitat să vă întreb ... 


BĂTRÂNA: Ba ai mai întrebat de câteva ori! E destul să-mi spui: doamnă! Iar eu o să-ţi spun 
:hey, sau tinerico! N-mi plac numele. Toate numele de oameni sunt urâte ! 


TANARA: O aşa prostie nu am mai auzit! Dar eu am un nume frumos, vreau să-mi spuneţi pe 
nume, aşa e normal ....eu nu răspund la hey... 


BĂTRÂNA: Poţi să-mi spui, oricum o să uit în secunda următoare... 
TÂNĂRA: Trebuie să-mi spuneţi pe nume. Numele meu e Ann, cu doi de n! 


BĂTRÂNA: Nu vreau, na! Ce o să faci? O să mă obligi? Şi ce nume de retardată e ăsta, cum 
cu doi n?Annn? 


TÂNĂRA (se bâlbâie): Asta a fost cu 3 de n! Nu €,...aproape, ar trebui, poate...Așa ar fi 
normal...nu? 


BĂTRÂNA: Eu sunt normală, dar fac doar ce vreau eu...asta să fie clar! 
TÂNĂRA: Doar nebunii fac ce vor ei, oamenii normali fac ce trebuie! 


BĂTRÂNA: Oricum, trebuie să-ţi schimbi numele, oricare ar fi el! Cum urlai că te cheamă? 
Şi să-ţi faci ceva la faţă, că ai o faţă de ratată! Aduci ghinion cu faţa asta! 


TÂNARA: Poftim? Astea sunt aberaţii nebuneşti, doamnă! Sunt normală, ba chiar frumuşică 
... doar dimineaţa sunt un pic mai bosumflată... 


BĂTRÂNA: N-ai noroc, eşti bleagă... sper că nu aduci ghinion celor cu care te înhăitezi! 


TÂNĂRA (enervată): Ce de aiureli !Eu nu mă înhăitez, mă alătur! Ce are faţa mea cu 
norocul? 


BĂTRÂNA: Îl alungă la altele! Ascultă ce-ţi spun, sunt găină bătrână-fac supa bună!...asta- 
dau sfaturi bune, am vrut să spun ... Hai, ajută-mă să mă ridic, să mergem la toaletă, trebuie să 
fac primul pipi pe ziua de azi. Poate mă şi cac. 


când se ridică Bătrâna scapă o beşină lungă ... 
TÂNĂRA (se ține de nas): Mda, frumos, aşa face o doamnă... 


BĂTRÂNA: Mda, la vîrsta mea pot să fac şi pipi pe mine...sunt la mine acasă! 

TÂNĂRA (după ce merge foarte încet în spatele ei, mormăie): Mai încet de atât poţi să 
mergi? 
BĂTRÂNA: Zic mersi că nu mă prăbuşesc din picioare...Să te văd pe tine la 85... 
TÂNĂRA (agitată): Care 85? Ai zis că ai 78 ... 
BĂTRÂNA: E, 85 ,78, ce mai contează? 
TÂNĂRA: De la 80 în sus contează şi o zi... 
BĂTRÂNA: E, na! Cine zice? 
TÂNĂRA: Toţi ăia sub 80... 


BĂTRÂNA: Ah, nu ştiu dacă mă vei înţelege vreodată tu pe mine cum mă înţeleg eu pe 
mine, dar ar trebui ...să faci un efort, sunt sigură că eşti inteligentă, eşti doar needucată! 


TÂNĂRA: Oh, mersi, doamnă, un compliment aşa drăguţ urmat de o înjurătură! Lasă 
filozofia şi mişcă mai grațios ...Îmi trebuie şi mie la baie... 


BĂTRÂNA (amuzată): Mergi cam des la toaletă, ce faci, te masturbezi? 


TÂNĂRA (o priveşte cu ochii mari,gura căscată): Poftim? De ce întrebi aşa ceva? Cum de îţi 
trece aşa ceva prin cap? Doamne! (apoi intră în jocul ei) Ce? Vrei să vezi, cumva...? 


BĂTRÂNA(chicoteşte): Măcar să aud... 
TÂNĂRA: Poate te prind vreodată că tragi cu urechea la ușă ... 
BĂTRÂNA: N-ai să mă prinzi! Am obiceiul să privesc pe gaura cheii ... 


De la toaletă se aude aria lui Figaro din Nunta lui Figaro! Revine îmbrăcată într-o rochie 
roşie, tot oribilă, după gusturile TINEREI, în sufrageria mare,pe masă un ceai şi o felie de 
piine cu unt şi o banană! Tânăra mănâncă acelaşi lucru. Bătrâna priveşte banana pe toate 
părţile, o miroase, îi zâmbeşte... 


TÂNĂRA (iritată): Mănânci banana aia astăzi sau te joci cu ea? 


BATRANA (g/umeaţă): Sigur că o mănânc. Crezi că numai vedetele porno consumă banane? 
Mai întâi o mănânc din ochi, apoi cu toate simţurile şi abia apoi cu gura... 


TÂNĂRA: Bine. Şi sper că o să mânănci cu gura închisă. Poftă bună! 
BĂTRÂNA: Şi acum ce te-ai bosumflat? Tu ai deschis discuţia despre banane. 
TÂNĂRA: Te jucai cu ea...o mâncai din ochi...îţi imaginai lucruri neortodoxe... 


BĂTRÂNA: Da de unde! Calomnii! O admiram, doar...! Am o regulă de aur: nu te gândi la 
viitor, la mâine, la ce va fi! 


TÂNĂRA (nedumerită): Ha? Ce are regula asta de-a face cu banana? 

BĂTRÂNA: Vezi? Pe tine te obsedează bananele, nu pe mine (şi chicoteşte, desfăcându-şi 
banana) 


TANARA (într-un târziu, după ce şi-a consumat banana, ironică): Ce vreţi să vă gătesc azi la 
prânz? La orele 13 e bine să vă servesc prânzul? 


BĂTRÂNA: Surprinde-mă! Fă ce vrei tu. La orice oră. Doar să fie astăzi. 
TÂNĂRA: Serios? Nu există nici o regulă de aur pentru masa de prânz? 
BĂTRÂNA: Nu e aşa importantă! Eu vorbesc întotdeauna serios, dimineaţa... 
TÂNĂRA: Şi dacă nu o să vă surprind? Ce mă fac? 

BĂTRÂNA: Nu-i nimic grav...să sperăm că voi supravieţui 'Hahaha! 

TÂNĂRA: Trebuie neapărat să fiţi mulţumită! Am nevoie de jobul ăsta ca de aer ! 
BÂTRÂNA:De job sau de bani? Să ştii că aerul e mai vital, fără el mori! 
TÂNĂRA: Vai, ce umor nebun aveţi azi! Păi da, banii vin din job ...aveţi o logică! 


BĂTRÂNA: Te plângi cam mult, nu ai mai văzut bani demult? Nu mai ştii cum arată? Vrei 
să-ţi dau nişte bani cadou? 


TÂNĂRA: Poate împrumut, vrei să spui... 

BĂTRÂNA: Nu e acelaşi lucru! Cadou am spus... 

TÂNĂRA: Păi nu e ziua mea şi nici nu mă cunoşti, nu ai motive... 

BĂTRÂNA: Şi ce dacă? Dacă aşa vreau eu (scotoceşte în poşetă) Poftim! 

TÂNĂRA (se uită la hârtie):10 euro? 

BĂTR ÂNA (generoasă): Da, poţi să faci ce vrei cu ei! Sunt ai tăi! 

TÂNĂRA (ironică): Mmm, multe şi pot să fac cu ei ...mulțumesc! 

BĂTRÂNA: Dacă nu-i vrei, dă-i înapoi şi du-te şi plimbă-te să vezi dacă găseşti bani pe jos! 
TÂNĂRA (izbucneşte în râs): Eşti dată dracului, doamnă! 

BĂTR ÂNA: Poftim? Tocmai m-ai trimis la dracu, femeie nebună? 

TÂNĂRA: Eu? Eu nu, eşti deja acolo! 

BĂTRÂNA: Şi asta, doar pentru că ţi-am dat 10 euro? Fiindcă am fost generoasă şi bună? 
TÂNĂRA: A, nu, fiindcă m-ai trimis la plimbare să găsesc, pe jos, bani... 

BĂTRÂNA: Păi ai zis că nu m-ai trimis, că sunt deja acolo! Fii mai coerentă! 


TÂNĂRA: Nu te plictiseşti deloc, îţi place să te joci cu minţile oamenilor. 

BĂTRÂNA (sinceră şi caldă): Găsesc rar oameni, nu mai stă nimeni prin preajma mea decât 
forţat şi plătiți! Trebuie să mă înţelegi şi tu şi să ai răbdare, mai ales, o să spun multe 
grozăvil...dar să nu le iei în serios, că eu uit repede deşi s-ar putea să mă repet des. Dar o să ne 
distrăm bine, asta cu siguranţă! Tu, cu faţa ta de bleagă, eu, cu faţa mea acră! O să facem 
echipă bună, o să ne distrăm ...tu, cu faţa ta de bleagă, eu, cu faţa mea ridată de timp... 


TÂNĂRA: M-ai făcut de două ori bleagă în 30 de secunde ... 
BĂTRÂNA (chicoteşte): Poate aşa te cheamă... 

TÂNĂRA : Ba deloc! Mă numesc Ann Sânziana Marin! 
BĂTRÂNA: Eram sigură că ai mai multe nume, nefericito! 
TÂNĂRA: Ba sunt foarte fericită cu numele mele. 
BĂTRÂNA: Atunci o să te fac eu nefericită. 


TÂNĂRA (infuriată): Tocmai ai zis că o să ne distrăm bine! Eu, cu faţa mea de bleagă, tu cu 


BĂTR ÂNA (izbucnește în râs): Eu mă distrez deja. Nu m-am mai distrat aşa bine 
demult...cred că încep să-mi placă ţăranii...oamenii veniți din folclor... 


TÂNĂRA: Deja mă enervezi cu aberaţiile tale! Nu sunt ţărancă! Sunt femeie! 
BĂTRÂNA: Nu ai voie să te superi, trebuie să-mi zâmbeşti mereu. 
TÂNĂRA (enervată): Ei, asta e prea de tot! Să-ţi zâmbesc mereu? O să-mi crape faţa! 


BĂTRÂNA: Scrie în contractul de muncă! Nu ai voie să te superi şi nici să te încrunţi la 
mine. Nici măcar în gând...N-ai citit contractul? 


TÂNĂRA: Păi care contract? Ăla imaginar? Adus din folclor? 


BĂTRÂNA (amuzat-aiurită): A, nu ţi l-am dat încă? L-a adus notarul meu ieri, când erai tu 
plecată după bagaje! Poftim, citeşte-l cu atenţie, e aici, pe masă. 


TÂNĂRA (citeşte atentă, cu ochii măriţi şi gura căscată): Contractul ăsta are putere juridică 
sau e literatură SF? Are valabilitate? Aici scrie că îmi dai bonus, dacă stau cu tine un an de 
zile, o sută de mii de euro... Ai tu atâția bani? Ştii cât e o sută mii euro? O sută de mii? 


BĂTRÂNA: Vezi că eşti obraznică! Crezi că am timp de glume financiare proaste? Eu, când 
fac glume, fac doar glume bune. Şi cum îţi permiţi să mă întrebi de starea mea financiară? 
Cine te crezi? Şi îmi pui la îndoială capacitatea rațională? Crezi că nu cunosc cifrele? 


TÂNĂRA (şocată): Eu cred că eşti nebună. O nebună glumeaţă! Sau eşti sadică şi îţi place să- 
ți baţi joc de oamenii simpli tocmai pentru că nu sunt sofisticați. 


BATRANA: Ei, bravo, tinerico, ai vorbit exact ca o persoană sofisticată iar sofisticat e un 
cuvânt foarte sofisticat! Ai citit şi condiţiile? Trebuie să stai aici, în casă, cu mine, şi să mă 

binedispui, să mă faci mulțumită de viaţa mea. Asta nu e uşor, pot să te concediez în a 11 lună 
de lucru...mi-am rezervat acest drept, ca o persoană sofisticată ce sunt! Şi rațională, după cum 
vezi, acţionez în propriile interese de fericire! 


TÂNĂRA: Sunt sigură că o să mă concediezi în a 11 lună de lucru...(izbucneşte în râs) 


BATRANA: Jur că nu am concediat pe nimeni, în viaţa mea. Jur, cu mâna pe DEX, pe 
cuvântul sofisticat! Toţi oamenii care au lucrat cu mine,au lucrat până la moarte. 


TÂNĂRA: Aoleu! Serios? Asta e înspăimântător! Am doar 20 de ani! Nu ţi-e frică de mine? 
Poate sunt o psihopată... 


BĂTR ÂNA:E, toţi avem obsesiile noastre psihopate. Îmi plac mult tinerii, vitalitatea voastră, 
nerăbdarea voastră... Vrei un măr? Că banane trebuie să mai cumperi! 


TÂNĂRA: Nu, mulţumesc, aş bea un pahar cu apă, mi s-a uscat gâtul de emoție... Doamne, ce 
de bani, aş sta toată ziua în cur să îi număr şi să mă bucur de ei...Chiar mi-ai da o sută de mii 
dacă stau cu tine un an? 365 de zile? Şi nopţi? Doar un an şi apoi pot să plec cu sacul cu bani? 
Serios? Sau contractul ăsta e o poveste cu happy end pentru naivi? 


BATRANA: De ce nu crezi asta? Pentru mine nu e vreo sumă mare, mi se pare chiar puţin ! 
Crezi că mă duc cu banii mei la Crematoriu? 


TÂNĂRA: Cum? La Crematoriu? Ce să cauţi la ...? Nu vrei să te îngropi în pământ, ca 
oamenii normali? 


BATRANA: Nu, nu vreau.Vreau să mă mistuie focul, să nu mai rămână nimic din mine. 
Scrum să mă fac, nu să colcăie viermii pe mine o veşnici ! Vreau să închei viaţa glorios, în 
flăcări! 


TANARA: Nu am încredere în oamenii care nu vor să fie îngropaţi în pământ. 
BATRANA: Eu cred că nu ai încredere în nimeni de pe pământ. 


TANARA (miloasă): Inţeleg...suferi de o boală incurabilă, mai ai un an de trăit şi vrei să nu 
mori singură, vrei să stea cineva la capul tău, chiar şi un străin...vrei să fiu maimuța ta! Imi 
pare rău pentru tine! Dar o să încerc să rezist, cred că mă trag din maimuţă! 


BĂTRÂNA (izbucnește în râs): Ai fi uimită să-mi vezi analizele medicale, sunt impecabile! 
Doar că mi-am rupt piciorul acum ceva timp...şi, da, câteodată singurătatea e insuportabilă, e 
bună şi o maimuţă ca să o alunge! (apoi ridică tonul, furioasă) Şi ţi-ar părea rău pe dracu dacă 
aş muri mâine ... Lasă vrăjeala, cu mine nu ţine, am capul limpede. Nu trebuie să fii ironică 
când chiar nu e nevoie! Şi postul de maimuţă nu e aşa solicitant, cred că îi faci faţă un an... 


TANARA: Ba mi-ar părea rău, sincer, un aşa bun job nu găsesc eu aşa uşor, şi bine plătit 
„„fără studii, cum sunt ... Totuşi, am nevoie de nişte asigurări că îmi vei da banii ăştia...averea 
asta... dacă tot fac pe maimuța! Se ştie că maimuţele sunt pretenţioase. 


BĂTRÂNA: Banii vor fi depuşi în contul notarului care ti-i va da la sfârşitul anului de 
lucru. Totul va fi legal şi real. Semnat şi parafat! De ambele părți! 

TÂNĂRA: De acord, mă bag. Dă-mi adresa notarului, mă duc să semnez contractul. 


BATRANA: Stai liniştită, vine el aici astăzi, şi nu o să mă răzgândesc, ştiu încă ce vreau de la 
viață. Vreau să mă joc frumos, să las urme în sufletul celor cu care intru în contact. 


TÂNĂRA: Da, am observat că-ţi place să trăieşti periculos ...vai, ce frumos şi ce romantic, să 
laşi urme în suflet. Sper că nu laşi urme cu unghiile sau limba-ţi ascuţită. (şi citeşte din nou 
contractul fabulos, îşi roade unghiile, emoţionată,bâiguie ) Şi cam când, în jur de ce oră e 
aici...? Dumnealui? Notarul? Omul legii? Cel care legalizează acte importante? 


BĂTRÂNA (calmă): Până în prânz e aici ... 
TÂNĂRA (precipitată): Sigur vine? Astăzi? Are adresa corectă? E om de încredere? 


BĂTRÂNA: Desigur. E notarul meu de 25 de ani şi e cel mai serios şi punctual om pe care îl 
cunosc eu! Ţi se pare că sunt senilă şi nu ştiu ce vorbesc? Sau ţi se pare incredibilă 
propunerea pe care ţi-o fac? Să ştii că o fac din toată inima ... şi da, am inimă! De aur! 


TÂNĂRA: O! Vrei să demonstrezi cuiva că ai inimă? Ai păcate de spălat? Ai înşelat pe 
cineva cu suma asta fabuloasă şi vrei să faci o donaţie la săraci? Normal că mi se pare 
incredibilă propunerea şi nu o să cred nici după ce o să semnez un aşa contract, dacă el există! 
Sunt o străină, o persoană banală, până ieri nici nu ştiai că exist! Eu sunt mulțumită şi cu 


cuvinte...Nici când o să fiu cu banii pe mână nu o să cred! E o minune! sau va fi un blestem?! 


BĂTRÂNA: Un simplu mulţumesc” va fi de ajuns pentru mine. Banii nu sunt o minune, mai 
degrabă un blestem, cred că ai dreptate, sunt doar nişte hârtii care pot să-ţi asigure împlinirea 
câtorva vise materiale. Cam atât ...e puţin... nu-ţi aduc zâmbetul pe buze... 


TÂNĂRA (cu gura la urechi): E, nu? Ia uite la mine ce zâmbesc ca proasta deşi nu am încă 
nici un ban şi nici nu cred că e adevărat că voi avea! Doar gândul la aşa o minune mă bucură 
deja atât de mult! Uite la mine ce naivă sunt ...să-mi dau o palmă, să-mi revin! (îşi dă o 
palmă, dar continuă să zâmbească tâmp) 


BĂTRÂNA: De ce crezi că nu se va împlini asta? Şi e doar un an, e realizabil! 


TANARA (frist,nu mai zâmbeşte): Am îndoieli că oamenii au inimă sau că se gândesc să facă 
un bine unui alt om! Dar dacă mori înainte de a se împlini un an? 


BATRANA: Tot primeşti banii ...dacă mor de moarte bună, nu sufocată cu perna sau aruncată 
de pe acoperiş sau arsă în casă sau spânzurată în mansardă ... 


TÂNĂRA: Adică, să te omoare cineva intenţionat? 


BATRANA: Eram sigură că înţelegi din prima...dar am zis toate variantele,haha! Hai să 
schimbăm subiectul,că doar de aia avem minte în cap. Hai să ne jucăm un joc. 


TÂNĂRA: Păi doar nu o să jucăm o horă ... 

BĂTRÂNA: Haha, tu ai putea juca, dar n-am muzică de gen. Fii atentă, eu zic un cuvânt iar tu 
zici imediat, fără să te gândeşti prea mult, a, stai „oricum tu nu gândeşti, tu acţionezi spontan 
...apropo, tu noaptea, singură în pat, cu tine însăţi, gândeşti unele lucruri? Te gândeşti la 
viitor? Îţi închipui lucruri? Visezi cu ochii deschişi? 


TÂNĂRA: Dar de ce vrei să ştii? Asta este o chestie foarte intimă. 
BĂTRÂNA (râde): Aha, ştiam eu că nu gândeşti, doar te masturbezi, ca maimuța! 
TÂNĂRA: De unde ştii tu că maimuța se masturbează? 


BĂTRÂNA: Acum ştiu sigur! Păi, nu e singură şi se gândeşte la prostii tot timpul? Vezi să nu 
faci bătături în palmă, nu vreau să mă răneşti când mă ştergi la fund. 


TÂNĂRA (suavă): Dar nu te şterg cu mâna, am mănuși şi şerveţele umede. 


BATRANA (scârbită): Ah, nu îmi mai aduce aminte, că doar cu mâinile găteşti şi îmi pui 
mâncarea în farfurie. 


TÂNĂRA (visătoare): Mă spăl după fiecare act autoerotic... 

BĂTR ÂNA: Gata, termină, să schimbăm subiectul masturbator! 

TÂNĂRA: Da, aseară mi-am frecat-o până am ajuns la 3 orgasme, nu mai auzind gemând? 
BĂTRÂNA: Pleacă, lasă-mă singură! Ba nu, du-mă la toaletă, trebuie să vomit. 


TANARA (continuă să o şicaneze): Ei lasă, că te curăţ eu, cu mânuţele astea, amândouă... 
chiar cu plăcere, mare plăcere...la orice oră! 


BĂTRÂNA (se joacă şi ea ): Ştii, mai încerc şi eu ... 
TÂNĂRA (iritată): A, nu ! Nu cred! Nu vreau să aud aşa ceva! Taci! Plec! 


BĂTRÂNA (amuzată): Dar tu trebuie să ştii, dacă mă rănesc? Trebuie să ştii cum s-a 
întâmplat şi să intervii... 


TÂNĂRA: Dumnezeule! Ce utilizezi? Cu ce te ...zgândăreşti jos? Eşti nebună? 


BITRANA (abia îţi ține râsul): Stai calmă, am un penis-vibrator din cauciuc, ce crezi ?că mă 
Joc cu morcovi murdari? 


TÂNĂRA: Vai de capul meu! Asta-mi mai lipsea să aud! 


BĂTRÂNA: Glumesc, calmează-te, am încetat Jocul ăsta demult! Acum mă mai uit doar la 
filme porno (şi chicoteşte) din când în când, când reuşesc să bag cablul de DVD-ul în tv 
„„„Deci, acum că ne-am lămurit cine se masturbează în casa asta şi cine nu ...ne jucăm şi noi 
puţin, să se bucure copilul din noi? 


TANARA: Eu trebuie să mă maturizez, nu să copilăresc. Iar tu ar cam trebui să...(se opreşte, 
era să îi scape o mare prostie) 

BĂTRÂNA: Să mor? Da, asta urmează sigur, nici o îndoială! Nu-ţi face griji că o să te 
maturizeze viaţa cât ai zice: orgasm! Hahaha! Aşa, încep eu ...masturbare! 

TÂNĂRA: Pfff, eram sigură că ăsta o să fie primul cuvânt! Obsedato! 

BĂTRÂNA: Ce-ţi vine în gând? Primul cuvânt ... 

TÂNĂRA: Obsedato! 

BĂTRÂNA: Nu cred! Nu se acceptă cuvântul ăsta! Altul! Hai, mai repede! 

TÂNĂRA : Pffff ...lăcere!(răbufneşte ea, un pic amuzată) 

BĂTRÂNA: Plăcere lungă, ai vrut să zici? 

TÂNĂRA: Cuvântul meu este: poveste ! 

BĂTRÂNA: Mai întâi trebuie să răspunzi la întrebare, nu poţi să laşi întrebările mele în aer ... 
TÂNĂRA: Ba pot, e destul aer pe planetă, întrebările tale au unde să se risipească! 


BĂTRÂNA: Ooo,domnişoara țărancă e spirituală! Bravo, îmi place când îmi dai răspunsuri 
sarcastice, asta demonstrează că sunt şanse să te dezvolți intelectual lângă o persoană ca 
mine! Ai putea chiar să îţi depăşeşti profesorul, ai potenţial, doar să vrei tu... 


TÂNĂRA: Da, mulţumesc, exact ce-mi trebuie! Să fiu o nebună mai mare decât tine! 


BĂTRÂNA: Nu e nimeni nebună aici...poate face cineva pe nebuna, dar asta e arta de a trăi. 
Deci la cuvântul tău ”poveste” eu spun: borş cu peşte! 


TÂNĂRA (protestează): Astea sunt deja 3 cuvinte ... 
BĂTRÂNA: Eşti prea atentă la detalii, treci mai departe. 
TÂNĂRA: Dacă nu sunt foarte atentă la detalii cum să evoluez? 


BĂTRÂNA: Logic şi bine argumentat! Bine, avem voie să completăm cu mai multe cuvinte, 
de dragul rimei. Ce zici la borş cu peşte? 


TÂNĂRA: Îmi miroase a pescar! Mă ţin cu mâna de nas! Schimb pe portocală. 
BĂTRÂNA: Acreală! 

TÂNĂRA: Dulcegăreală... 

BĂTRÂNA: Vrăjeală! 

TÂNĂRA:Baborniţă! 

BĂTRÂNA: Obrăznicătură! 

TÂNĂRA: Glumă bună... 


BĂTRÂNA: Doar dintr-o parte! A mea, desigur ! 

TÂNĂRA: Nu ştii să pierzi. 

BĂTRÂNA: Tu nu ştii să te joci! 

TÂNĂRA: Am terminat? Pot să mă retrag? 

BĂTRÂNA: Nici nu am început. Asta a fost doar preludiul. 
TÂNĂRA: Ce-ţi mai plac cuvintele erotice. 


BĂTRÂNA: Definiţia preludiului spune: ceea ce anunţă, precedă sau pregăteşte o acţiune sau 
un eveniment. Îmi plac lucrurile astea. 


TÂNĂRA: Da, da, am înţeles, e totul clar. 

BĂTRÂNA: Atunci de ce arăţi de parcă ai fi în ceaţă? 

TÂNĂRA: Poate tu vezi în ceaţă, mai şterge-ţi ochelarii. 

BĂTRÂNA: Asta e treaba ta, deci, poftim !(i întinde ochelarii să îi şteargă) 
TÂNĂRA: Credeam că ne jucăm, dar şefa tot şefă! 

BĂTRÂNA: Şi cârcotașa tot cârcotaşă! 


Uşor, se lasă tăcerea, se stinge lumina, se schimbă scena ... 


SCENA 3 


Întuneri , târziu, în noapte, Bătrâna se scoală brusc, aprinde veioza şi începe să strige, 
disperată... 


BĂTRÂNA: Fato! Hei! Ajutor! Ţăranco! Țărăncuţo...Să facă cineva lumină! Ajutor! 


TÂNĂRA (intră alergând, buimăcită de somn): Da, sunt aici, ce s-a întâmplat? Nu te simţi 
bine? 


BĂTRÂNA: A fost cineva aici, a încercat să-mi pună perna pe faţă, să mă omoare. Fugi de îl 
caută, poate mai e în casă. Nu-ţi fie frică, pe tine nu te omoară, te violează mai întâi şi mai ai 
o şansă să scapi cu viaţă! (şi dacă îndrăzneşte cineva din public să râdă la fraza asta, Bătrâna 
se îndreaptă spre cei care au râs şi îi dojeneşte: Asta a fost foarte urât din partea d-voastră, 

să hăhăiți la o aşa replică! Uite, ţăranco, oamenii nu se trag din maimuţă, se trag din porc: 
porcilor! şi apoi revine, natural, la piesă, ca şi când nu ar fi spus nimic)! Cât e ceasul? 
TÂNĂRA: Nu ştiu, dormeam. Stai liniştită, nu e nimeni în casă, ai visat urât. 
BĂTRÂNA: Eşti sigură? Înseamnă că tu ai încercat să mă omori. 
TÂNĂRA (pufieşte): Încă nu, dar mai dă-mi tu aşa idei, târziu, în noapte... 


BĂTRÂNA: Eşti obraznică! Eu sunt cât se poate de serioasă şi de speriată! Crezi că-mi arde 
de glume noaptea? Cât e ceasul? Uită-te cât e ceasul. 


TÂNĂRA: De ce? Ce contează? E noapte, să ne culcăm. Ce-ţi trebuie ora exactă? 


BATRANA: Ți-am spus să nu-mi răspunzi la întrebări cu alte întrebări stupide că mă omori 
cu zile. Cât e ceasul? Ce e aşa greu să-mi spui cât e ora, ţărancă încuiată? 


TÂNĂRA: Uită-te tu la ceas, dacă te interesează aşa mult! (şi îi pune ceasul în mâini) 


BĂTRÂNA:Vai! e ram sigură! E 2:44, exact ora când a murit ultimul meu soţ. Sunt 
blestemată, hăituită de o fantomă! Vai de tinerețile mele... 


TÂNĂRA: Aha, şi tu crezi acum că a venit în vizită şi a încercat să te convingă să mergi cu 
el? Şi tu nu te duci fiindcă eşti prea tânără? Vai de somnul meu! 


BĂTRÂNA: Aşa păţesc de câteva ori pe an, fix la ora asta, fix cu senzaţia asta mă trezesc. 
Ah, cât de nenorocită pot fi, mai sunt hărţuită sexual doar de bărbaţi morți. Am ghinion şi 
pace! 


TÂNĂRA: Linişteşte-te, dacă te trezeşti înseamnă că trăieşti! Te-a iubit mult, cred că încă te 
iubeşte! Glumesc, a fost doar un coşmar! Ce era bărbatul tău, de meserie? Actor-fantomă? 


BĂTRÂNA: Îngropa mortii, avea 5 firme de pompe funebre. 
TÂNĂRA: Haha, ce amuzant. A, vorbeşti serios? Chiar era? 


BĂTRÂNA: Să ştii că a fost cel mai glumeţ dintre toţi soţii mei. Şi cel mai insistent, a stat 3 
ani pe capul meu să mă convingă să spun "da”, să mă mărit cu el. Eu voiam doar să ne 
distrăm, el voia să fie soţ. Era maestru în machiatul cadavrelor, le dădea atâta culoare şi 
prospeţime că la unele puteai să juri că încă respiră şi o să-ţi spună în următorul moment o 
glumă bună! Era şi curajos, cobora în camera mortuară după două pahare de wisky. 


TÂNĂRA: Era alcoolic? Alcoolicii sunt glumeţi, de obicei! 


BĂTRÂNA: În cele din urmă da, a devenit .(tăcerea şi liniştea se lasă între ele; TÂNĂRA vrea 
să se retragă) E, avea şi el nebuniile lui, nu-i era uşor cu clienţii, toți morţi, şi eu-prea vie! 
Aveam partide de sex grozave în camera mortuară, cred că de aia am coşmarurile astea 
repetate! Încă îmi sunt aşa de vii în memorie, deşi au trecut douăzeci de ani de atunci ...! 


TÂNĂRA: Ce zici? Cum? Vă ardea să vi-o ardeţi acolo, cu morţii la cur? 

BĂTRÂNA: Păi, erau morţi, nu spectatori, ştiau oricum despre ce e vorba...dacă acolo ne 
apuca pasiunea, ce să facem? Acolo i se scula lui, şi era grozav! În dormitor era impotent! Era 
prea obosit, îmi spunea mereu, aşa că trebuia să-mi fac eu curaj să cobor jos, la el...şi era un 
zeu, jur! Poseidon-posedatul-poseda totul! Şi totul avea o frumuseţe stranie, chiar şi noi doi, 
aprinşi de pasiune, arătam parcă mai tineri şi frumoşi ... sau apropierea de moarte ne făcea să 
vedem totul altfel...nu ştiu, dar era straniu de frumos! Am trăit clipe unice acolo... 


TANARA: Şi-mi povesteşti toate astea în mijlocul nopţii, nici nu ştiu dacă să mă sperii sau să 
mă excit! Eşti nebună, femeie! Hai să ne culcăm acum, dacă ne-am mai liniştit... 


BĂTRÂNA: Nu, te rog, mai stai puţin cu mine, nu mă lăsa singură! Doar zece minute. 
(TÂNĂRA se aşează lângă ea şi, după un timp ea povesteşte) Ştii, nu am fost o mamă bună. 
Pe propriul meu copil, născut handicapat, aproape l-am urât. Mă rog, l-am evitat, am fugit de 
el. Era urât, nici nu mă puteam uita la el! Şi idiot, avea creier parțial lipsă! Nu suport oamenii 
bolnavi, nu îi suport! Noroc că atunci eram în culmea gloriei mele artistice şi nu m-am 
îngrăşat în urma naşterii şi am fost mult plecată în turnee şi nu era moda să apari prin ziare 
sau tv! Că îmi ieşea un scandal de mamă denaturată şi scorpie veninoasă de nu mă spăla nici 
toată apa oceanului! Ce să fac dacă nu simţeam nimic? Nici măcar milă! A murit la 8 ani şi 
după ce a murit am avut mustrări de conştiinţă. Oarecum ...mă rog, simţeam nevoia să-mi mai 
dau o şansă, în calitate de mamă! Am înfiat o fată frumoasă de la Orfelinat, când avea 2 
anişori, şi am copleşit-o cu cadouri şi am drăgălăşit-o dar nici aşa nu a fost bine! Era ceva 
forţat în mine, nu aveam instinct matern. Deşi o luam peste tot cu mine şi mă mândream cu ea 
peste tot nu o iubeam din suflet! Cred că mă lăudam cu frumuseţea ei de parcă aş fi avut eu 
vreun merit şi copilul a simţit că era ceva forțat, m-a întrebat adeseori dacă o iubesc...dar cică 
aşa fac copiii adoptați, mereu întreabă dacă sunt iubiţi deşi nu ştiu că sunt adoptați! E ceva 
instinctiv la ei! Nici de iubit nu ştiu dacă am iubit sau m-am iubit doar pe mine sau îmi plăcea 
plăcerea oferită de sex, habar nu am ...dar îmi plăceau experienţele noi, neprevăzutul, 
surprizele vieţii, da asta da! Nu spui nimic, ţăranco? Ţi-ai înghițit limba veninoasă? 


TÂNĂRA: Ai zis să stau cu tine, nu să vorbesc... 
BĂTRÂNA: Ei bine, nu! Spune ceva sau măcar râzi de mine... 
TÂNĂRA: De ce să râd? Eşti de plâns, eşti o curcă egoistă, rece şi rea! 


BĂTRÂNA (izbucnește în râs): Curcă? Poreclă ca asta nu am mai primit. Pupăza am mai 
fost... 


TÂNĂRA: Cred că şi bufniţă! 

BĂTRÂNA: Ba chiar şi vacă ordinară! 

TÂNĂRA: Ba chiar adeseori ... 

BĂTRÂNA: Auzi ...curcă rece, rea, egoistă! Frumos! Începe să-mi placă cum gândeşti! 


TÂNĂRA: Daaa? Asta am spus-o fără să gândesc ...(şi râd amândouă, se lasă întunericul 
peste ele) 

SCENA 4 

În sufrageria rece, BĂTRÂNA zace în scaunul ei masiv, slăbită, pierdută... 
TÂNĂRA: Te simţi bine, doamnă? Ai dormit ceva azi-noapte? 

BĂTRÂNA: De ce întrebi? Arăt rău? Nedormită? 

TÂNĂRA: Cam neliniştită...Eşti prea tăcută, nu îţi aud nici respiraţia măcar. 
BĂTRÂNA: Ar trebui să tuşesc din când în când? Sau preferi să cânt? 
TÂNĂRA: Nu, lasă, nici de unele, dacă zici că eşti bine, te cred. 


BĂTRÂNA: De fapt, nu mi-e bine deloc. Dar nu ştiu nici ce mă doare exact .Vino mai 
aproape, vreau să mă ţii în braţe! 


TÂNĂRA (stânjenită): Acum? Dar de ce? Nu eşti copil ... 


TÂNĂRA se apropie,o îmbrățișează timid, incomodată de această situaţie, dar bătrâna o 
trage mai aproape, se agaţă de ea, o trage chiar de păr, din greşeală... 


TÂNĂRA: Au, mă tragi de păr! Mă doare! 
BĂTRÂNA (râde): Scuze,voiam de fapt să-mi bag degetele în ochii tăi! 
TÂNĂRA: Ai chef de glume proaste! Asta e bine! Nu te răsfeți cumva? 


BATRANA: Adică vrei să zici că vreau să fiu în centrul atenției tale? Păi sunt, isteaţo! Am un 
presentiment că o să-mi fie rău care nu mă lasă să-mi fie bine. Mă simt ciudat. 


TÂNĂRA: Prostii! Ai prea mult timp liber, trebuie să-ţi ocupi creierul cu ceva pozitiv. 


BĂTRÂNA: Căcaturi pozitive, da. La ce dracu să mă mai gândesc la vârsta mea, la puterile 
mele? Aş vrea să călătoresc, dar e imposibil. Aş vrea să merg la un bal ca pe vremuri, când se 
dansa vals, dar unde şi cum? Aş vrea să mănânc o bucată de carne de vită în sânge dar cu ce? 
Aş vrea să mă tăvălesc cu un bărbat tânăr şi prost dar drăguţ,dar de unde să îl iau? 


TÂNĂRA (amuzată): Stai aşa, mai încet, că pierd şirul dorințelor! Aha, deci visezi? Mai ai 
dorinţe ascunse? Atunci eşti foarte bine, nu ţi-e rău. 


BĂTRÂNA: Am, am, dar nu sunt deloc ascunse, mai uit din ele, şi asta e bine, că altfel cine 
ştie, plecam de nebună prin oraş şi ajunsă în centru nu mai ştiu pentru ce am plecat. Sper să nu 
ajung să fac isprave de-astea, altfel va trebui să mă ţii legată de pat. 


TÂNĂRA: Ha, aş face asta cu plăcere! Glumesc ...relativ... Vrei să ieşim în oraş? Nu vrei să 
mergem la un spectacol de teatru? Sau la muzeu? 


BATRANA: Nu mă mai interesează oraşul sau oamenii. Imi ajunge un om, numai pentru 
mine. Mă simt bine acasă. Mă simt importantă! 


TÂNĂRA: Serios? Nu vrei să ieşi în mijlocul oamenilor? Să respiri acelaşi aer cu ei? 

BĂTRÂNA: Oamenii sunt nişte sălbatici greu de suportat, mă bucur că nu trebuie să mai dau 
nas în nas cu ei sau să le aud văicărelile. Oamenii ştiu doar să se plângă de viaţa lor şi de cât 
de nenorociţi sunt ei de parcă eu i-am făcut nefericiţi. Sau au impresia că aici e Paradisul şi ei 
trebuie să fie fericiţi. Aici e Iadul, nătărăilor, nu v-aţi prins încă? Aici dăm testul rezistenţei în 
faţa ispitei şi nu îl trecem nici unul dintre noi, toţi cădem în ispită, unii mai mult, alţii mai 
puţin, dar toţi gustăm păcatul, toţi încheiem pactul cu Diavolul, fiindcă nu vrem să mai 
suferim,vrem să ne distrăm, să bem, să preacurvim, să ne lovim semenul peste bot şi să îi 
râdem superior în faţă, să ne umplem de o glorie efemeră, să nu mai simţim durere ...să ne 
amăgim cu iluzia fericirii, câteva clipe ...suntem nişte viermi colcăitori care ne înghițim unul 
pe altul fără nici o mustrare de conştiinţă, deşi avem conştiinţă, bipezii de noi! Nişte 
plângăcioşi gălăgioşi, nici nu avem decenţa să plângem în batista proprie! 


TÂNĂRA: Doamnă, nu vă simţiţi bine, să vă aduc totuşi un pahar cu apă calmant? 


BĂTR ÂNA: Mă simt ...mă simt vie...am o stare febrilo-euforică, totuşi, parcă fac febră, cred 
că îmi ies bube pe limbă de la febră, ia-mi temperatura. 


TÂNĂRA: Cu ce să ţi-o iau? Cu semnul de la carte? Dacă faci febră, chem Salvarea? 


BĂTRÂNA: Chemi pe Dracu, ce să-mi facă salvarea? Mai bine chemi un striper, ba chiar doi! 
Chemi salvarea doar dacă am nevoie de respiraţie gură-la-gură şi atunci ai grijă să fie un 
asistent până în 35 de ani, brunet, cu buze senzuale. 


TÂNĂRA: Vorbeşti serios sau aiurezi deja de la febră? 

BĂTR ÂNA.:Păi am febră? Mi-ai pus termometrul sub limbă? 

TÂNĂRA: Păi taci şi tu 2 minute să ţi-l pun? 

BĂTR ÂNA: Păi unde e? 

TÂNĂRA: Cine? (îşi pune mâna pe fruntea ei, lung) N-ai febră, ai o criză de demenţă. 


BĂTRÂNA: Ia auzi la ea, ţăranca, ce verdicte dă într-un minut. Vezi în bucătărie, în sertarul 
cu chestii inutile, ai putea găsi acolo un termometru valabil. Acum 30 de ani era unul acolo... 


TÂNĂRA: M-am uitat în sertarul ăla din prima zi când am venit, nu e nici un termometru. 
Nişte pixuri, baterii, tampoane din anii 80, sâmburi de migdale, nişte casete de casetofon, 
rujuri uscate, nişte poze cu bătrâni... 


BĂTR ÂNA: Păi şi de ce nu faci curat şi nu arunci aiurelile astea? 
TÂNĂRA: Păi atunci nu am mai avea sertarul cu lucruri inutile. 
BĂTR ÂNA: Păi şi ce nevoie avem de el? 


TÂNĂRA :Păi credeam că ţii la el din motive sentimentale, dar dacă eşti sigură, pot să arunc 
tot din el imediat. 


BĂTRÂNA: Lasă, că are farmecul lui, lasă-l așa... 

TÂNĂRA: Eşti sigură? E complet inutil. 


BATRANA: Ba nu e ...uite, vorbim despre asta ...hahaha ! Hai că vreau să-ţi spun ceva serios 
acuma că mi-e aşa de rău, am vârtejuri şi se învârte planeta albastră cu mine. Stai jos cu gura 
închisă şi nu mă întrerupe că e important ... 


TÂNĂRA: Poftim? Totuşi, ţi-e rău? Să sun doctorul? 


BĂTRÂNA: Ascultă-mă, stai jos, tu auzi ce-ţi spun? Taci! Trebuie să-ţi spun un secret ... 
secretul vieţii ...ştii care e? Eşti atentă? Îţi ţii gura? (cu voce joasă, e un mare secret) Secretul 
vieţii ăsta e: să mănânci căcat în fiecare zi ca şi cum ai mânca caviar, cu graţie, cu distincţie, 
iar la sfârşit să spui mulțumesc şi să pupi mâna celui care ţi-a dat porţia de căcat pe ziua 
respectivă! Stai liniştită, nu e toată ziua căcat în meniu, mai picură şi ceva miere, dar atât de 
rar că o să crezi că lingi aur! lar uneori, doar dacă eşti însemnată cu noroc —dar tu, cu faţa 
asta, cred că nu eşti!- mai găseşti pe cineva dispus să înghită căcatul în locul tău ...din 
dragoste! desigur! Înţelegi? Ştii bancul cu muştele, mamă şi fiică, nu? cred că e destul de 
cunoascut printre ţărani, ei trăiesc practic cu musca la nas toată viaţa: „mamă, ce avem de 
mâncare?-căcat! răspunde mama muscă, plictisită — vai, eşti cea mai bună mamă din lume!”. 


TÂNĂRA (uşor năucită): Ce? Ce e de înţeles? Că viaţa e un căcat care te sufocă? 
BĂTRÂNA: Când am zis eu asta? 


TANARA: Ai zis că trebuie să mânc căcat cu graţie şi să zic mulţumesc! Ei, eu dacă fac asta, 
mă sufoc! Nu sunt muscă. Nici ţărancă. 


BĂTRÂNA: Dar acuma ce faci? Văd că respiri normal, nu dai semne de sufocare. 
TÂNĂRA: Păi ...vorbesc cu tine,ce fac? Nu fac nimic. 

BĂTRÂNA: Aha, eşti prea relaxată, trebuie să-ţi dau ceva de făcut! Te plictiseşti? 
TÂNĂRA: Stau la curu tău, aştept să te caci, na! Răspunsul ăsta te satisface? 


BĂTRÂNA (izbucnește în râs): Aşa, credeam că eşti proastă de te caci pe tine, dar văd că ţi 
se apinde becul. 


TÂNĂRA: Care bec? Ce tot bâiguieşti? 


BĂTRÂNA: Eh, jargonisme bulevardiere...n-ai prins tu viaţa pe străzi! Na, spune-mi, cum te 
simţi acum că ştii secretul vieţii? 


TÂNĂRA: Mă simt ca şi înainte...adică, nu simt nimic! 


BATRANA: Ooo, păi tu deţii deja secretul înţelepciunii, măi, căcăcioasă mică ce-mi eşti, 
dacă nu simţi nimic! Bravo! Felicitări, ai mai făcut un pas în stadiul tău de transformare din 
țărancă în doamnă! Stai pe aproape, pot să te ajut în sensul ăsta, tot ce spun eu are sens. 


TÂNĂRA (murmură,ca pentru ea): Ţărăncile de la sat spun vorbe cu mai mult sens decât 
tine, doamna artist celebru de pe afişe! 

BĂTRÂNA: Hai, spune cu voce tare ce ai de spus, ce tot vorbeşti pe la spate-mi? 


TANARA: Imi ziceam ce norocoasă sunt să stau în preajma d-voastră, să respir acelaşi aer 
cu.. 


BĂTR ÂNA: Îţi ziceai asta pe dracu! Am auzit tot: ai zis că o țărancă nu apare pe afiş fiindcă 
stă cuminte în banca ei! 


TÂNĂRA: Păi da, iar eu vreau să apar pe afiş, cap de afiş, din tufiş! 


BĂTRÂNA: Păi să ştii că din tufişe te-am luat, zdrenţăroaso! Ai şi uitat cum arătai şi de unde 
ai venit la mine? De la fabrica de bere, îmbrăcată ca o sorcovă colorată! 


TÂNĂRA: Eram îmbrăcată ca o artistă, foarte extravagant. 


BATRANA: Vai de curu tău de ţărancă care a descoperit masturbarea, ce ştii tu ce e viaţa şi 
ce e succesul şi ce e un cur frumos ... 


TÂNĂRA: Poftim? Să mergem să-ţi dau să mănânci ceva, începi să aiurezi! 
BĂTRÂNA: Vreau banane! 
TÂNĂRA: Nu-ţi mai dau banane până nu te caci consistent, îţi dau o supă caldă cu tăiţei. 


BĂTRÂNA: Vreau banane, măcar una mică. După aia sorb şi supa! Dar să scoţi tăiţei din ea, 
nu-mi plac, îmi amintesc de chinezi şi parcă aş sorbi chinezi şi ei sunt mulţi şi trebuie să mă 
gândesc la toţi Xiao Pingii din lumea asta alcătuită din mulţi chinezi ...bine că chinezii nu au 
bananieri la ei în ţară! Sau au? Că ăştia au de toate, de o jumate de secol încoace... 


şi se lasă, lent, întunericul peste ultimele cuvinte ale Bătrânei ... 


SCENA 5 


Undeva exterior, în grădină,pe fundal se aude Bach; BĂTRÂNA o aşteaptă, balansându-şi un 
picior de nerăbdare, pe TÂNĂRA care vine cu o tavă cu ceai şi biscuiţi. 


TANARA: Dar ce sportivă suntem astăzi, dăm din picior, avem chiar viteză, bravo! 


BĂTRÂNA: Nu mai avem răbdare, aia e! Aici e cartea din care vreau să-mi citeşti astăzi. De 
unde e deschisă, te rog. 


TANARA (uimită, după ce vede ce carte este): Vrei să-ţi citesc din Biblie? Nu cred că pot, eu 
sunt atee, nu pot să ţin în mână aşa o carte. Şi am păcătuit aseară, m-am autosatisfăcut erotic, 
cu mare plăcere şi nu-mi cer iertare, de la nimeni! Şi e şi aşa de grea, cât cântăreşte? Două 

tone jumate? O să-mi rupă mâinile sau cel puţin o să fac febră musculară! Ce ai? Te simţi 
bine? Vrei să mergi la biserică? Ai o apăsare pe suflet? Dacă vrei, mergem, chem un taxi 
imediat. Sau măcar un preot autorizat, să-ţi citească ... 


BATRANA: Ştiu încă ce vreau aşa că lasă ironiile, tinerico, şi citeşte, cu glas suav, textul. 
Chiar şi un ateu trebuie să citească Biblia, aşa că dă-i drumul ... O să faci febră musculară la 
limbă, dacă mai comentezi mult şi aiurea! 


TÂNĂRA (începe cu glas nesigur): Chiar trebuie? Offff 2. O, deșertăciune a 
deșertăciunilor , zice Eclesiastul, o, deșertăciune a deșertăciunilor! Totul este deşertăciune. 
3. Ce folos are omul din toata truda pe care şi-o dă sub soare? 

TANARA (pufneşte pe un ton revoluţionar) : Chiar aşa, ce folos are-asta aş vrea să ştiu şi eu! 


De ce venim pe lume ca să suferim? De ce avem conştiinţă şi animalele nu au? De ce e atâta 
nedreptate? Care e secretul vieţii? De ce atâta inutilitate? Plus răutate gratuită? Şi, mai ales, ce 
e ăla - Eclesiast? Un fel de popă fără enoriaşi? 


BĂTRÂNA: Un înţelept care vorbeşte doar când are ceva de spus! Nu mai comenta cuvântul 
sfânt, ţăranco, citeşte! Pentru o atee ce te declari, te revolţi cam mult împotriva cuvântului 
care nu te interesează! Ai chef de vorbă astăzi? Faci păcate cu cartea în mâini! Şi ţi-am spus 
secretul vieţii, ai şi uitat,uituco? Hai, mai departe, răspândeşte cuvântul sfânt în aer! 


TÂNĂRA: Ce cuvânt sfânt? Sunt cuvinte normale cu putere de convingere. Şi ce păcate fac 
când m-am născut din păcat şi sunt la rândul meu păcat? 


BĂTRÂNA (surprinsă plăcut ): E, uite la ea, că cunoaşte câte ceva, ţăranca a trecut pe la 
biserică, probabil dusă cu forţa de bunica! Păi ce să facem dacă copiii nu apar dintr-o simplă 
automasturbare, mai păcătuim, bietele de noi! Hai, gata cu prosteala, o să filozofezi mai 
târziu,d upă ce o să mergi la câteva înmormântări... 


TÂNĂRA (protestează, speriată): Eu nu o să merg la nicio înmormântare! Nu cunosc nici un 
mort şi nici n-are rost să cunosc, la ce bun să mai cunosc când nu mai trăieşte? Cum adică, o 
să vorbesc după ce merg la câteva înmormântări? Doar nu vrei sa mă cari cu tine pe la 
biserică şi înmormântări? 


BĂTRÂNA: Huo, zăpăcito, mă refeream că vei avea ceva inteligent de spus după ce te mai 
înţelepţeşti nu acum, când nu ai habar pe ce lume trăieşti şi de ce! Te înţelepţeşti abia după ce 
mergi la cel puţin 10 îngropăciuni, din care măcar doi să fie membrii ai familiei de băgat în 
groapă. Asta e una din regulile nescrise ale înţelepciunii! 


TÂNĂRA: Dar ştiu că ai chef de vorbit prăpăstii ...ai visat ceva azi noapte? Te-ai visat la 
cimitir? La propria îngropăciune ? Şi nu plângea nimeni... fiindcă nu era nimeni acolo? 


BATRANA: E, am visat pe dracu ghem, crezi că mai ţin minte ce visez? Abia mai ţin minte 
lucruri reale. O,vai, dar asta a fost o răutate fără margini, să spui că eram singură la propria-mi 
înmormântare şi nu era nimeni acolo! Foarte urât din partea ta! Mersi beaucoup! 


TANARA: Păi ai zis că nu mai ai pe nimeni pe lume, doar eu şi notarul te mai cunoaştem. 

BATRANA: Aha, iar tu nu mergi la îngropăciuni de mortăciuni! Mda, bine, ai dreptate, ai 
spus un adevăr dureros, în gura mare, de fapt, nici eu nu aş merge să fiu în locul tău ...In fine, 
hai, citeşte mai departe, fără opriri inutile. Am nevoie de o înălţare spirituală. 


TÂNĂRA: Îţi mai pun o pernă sub fund, să te mai ridici? Sau îţi aduc o iconiţă, să o pupi? 
BĂTRÂNA: Tu citeşti din carte sau scrii o carte? Obrăznicătură! Continuă...te rog! 


4. Un neam trece, altul vine, și pământul rămâne veşnic în picioare. 
5. Soarele răsare, apune şi aleargă spre locul de unde răsare din nou. 


TANARA (pe un ton logic,natural): Absolut logic, asta puteam să spun şi eu şi oricine. 
Soarele răsare dimineaţa, apune seara, şi apoi din nou răsare şi apoi din nou apune...şi 
pământul nu pleacă niciunde, e aici, se învârte cu noi ...de mii de ani şi încă mii de ani! 


BĂTRÂNA: Fetiţo, dar azi ai chef de glume. Citeşte şi atât. Nu te mai opri. 

TÂNĂRA (ton glumeţ): Doamnă, dar astăzi sunteți prea serioasă. Luaţi un biscuite cu miere. 
BĂTRÂNA: Mai târziu. Hai,dă pagina mai departe. 

TÂNĂRA: Luaţi măcar un biscuite gol... 


BĂTR ÂNA: Nu vreau! Du-te şi schimbă pe Bach cu Mozart, te rog, dacă vorbeşti aşa mult şi 
aiurea îl jigneşti pe maestrul Bach! 


TÂNĂRA (amuzată): E, na, şi s-o răsuci în groapă, credeți? 

BĂTR ÂNA: Cu siguranţă. Lectura şi muzica clasică se ascultă în tăcere, cu respect. 
TÂNĂRA: Păi nu pot să citesc în gând că atunci nu m-aţi auzi! 

BĂTRÂNA: Da, eşti foarte logică astăzi. Continuă. 


6. Vântul suflă spre miazăzi şi se întoarce spre miazănoapte; apoi iarăşi se întoarce și 
începe din nou aceleași rotiri. 

7. Toate râurile se varsă în mare, şi marea tot nu se umple: ele aleargă necurmat spre locul 
de unde pornesc, ca iarăşi să pornească de acolo. 

8. Toate lucrurile sunt într-o necurmată frământare, aşa cum nu se poate spune; ochiul nu 
se mai Satură privind, și urechea nu obosește auzind. 

9. Ce a fost va mai fi, şi ce s-a făcut se va mai face; nu este nimic nou sub soare. 


TÂNĂRA: E, asta-i bună: ce a fost va mai fi? nimic nou sub soare? (izbucnește în râs) 
BĂTRÂNA: Ai băut ceva? Ce s-a întâmplat? Ce râzi aşa, ca proasta? Mă enervezi... 


TÂNĂRA: Păi nu auzi ce zice înțeleptul? Că este nimic nou sub soare? Şi asta cu „toate 
râurile se varsă în mare şi marea tot nu se umple” e un banc bun. Când a scris textul ăsta? 
Acum 2015 ani? Păi chiar nu e nimic nou sub soare şi soarele e acelaşi, desigur, un pic mai 
bătrân ...Nu credeam că Biblia e aşa amuzantă, chiar nu ...că o citeam demult... 


34 


BĂTRÂNA: E o vorbă de duh foarte adevărată! 
TÂNĂRA: Adică, marea e un sac fără fund? Eu ştiam că mările au fund! 


BĂTRÂNA: Tu ai fund ...care trebuie tăbăcit, da! Ai noroc că nu mai am putere că puneam 
cureaua pe fundul tău obraznic. 


TÂNĂRA: Dar nu am fund obraznic deloc, ba dimpotrivă, abia e vizibil! 


BĂTRÂNA: Fetiţo! (se îneacă şi tuşeşte, TÂNĂRA. îi dă ceaşca cu ceai) lertaţi-mă, gata, nu 
mai scot un cuvânt de la mine, îl las pe Eclesiast să spună ce are de spus! 


10. Dacă este vreun lucru despre care s-ar putea spune: "lată ceva nou!", demult lucrul 
acela era și în veacurile dinaintea noastră. 


TÂNĂRA izbucnește în râs, dar la privirea aspră a BĂTRÂNEI. Nu spune nimic, îşi drege 
glasul şi încearcă să continue, serioasă. 


11. Nimeni nu-și mai aduce aminte de ce a fost mai înainte; şi ce va mai fi, ce se va 
întâmpla mai pe urmă, nu va lăsa nicio urmă de aducere aminte la cei ce vor trăi mai 
târziu. 

14. Am văzut tot ce se face sub soare; şi iată că totul este deșertăciune și goană după vânt! 
15. Ce este strâmb nu se poate îndrepta, şi ce lipsește nu poate fi trecut la număr. 


TÂNĂRA: Asta e foarte corect! Trebuie să strig în gura mare, nu mă pot abţine : asta e 
adevărat! Ce lipseşte nu poate fi trecut, cu nici un chip, la număr! Ar fi fraudă! 


BĂTRÂNA: Ai talent de precupeaţă la filozofie. Şi ai sărit două versete. 

TÂNĂRA: Asta mi-a sunat a jignire. Şi da ...am sărit...de unde ştii? Am vrut să te testez. 
BĂTR ÂNA: Păi da, ai stricat toată frumuseţea textului cu comentariile tale de prost gust. 
TÂNĂRA: Luaţi un biscuite dacă aveţi un gust prost în gură. 


BĂTR ÂNA: Fii şi tu mai subtilă, țăranco, că mă calci pe nervi! Sau mai bine taci. Şi de ce te 
îmbraci aşa şleampăt şi umbli nepieptănată? De ce nu te aranjezi puţin? Parcă ai fi o babă. 


TÂNĂRA: Eu nu sunt snoabă, ca domnia voastră! (şi scoate limba la ea) 


BĂTR ÂNA: Cel mai urât lucru la o femeie e să scoată limba la altă femeie! Doar dacă nu are 
intenţia să îi lingă... 


TANARA (protestează,o opreşte):Ooo, stai aşa, nu vreau să aud cuvinte porcoase din gura ta 
când sunt cu Biblia în mână! Să nu mă trăsnească ! 


BĂTRÂNA: Să îi lingă talpa la papuci, am vrut să zic. 
TÂNĂRA: Da, da, exact asta nu ai vrut să spui, vezi să nu te cred. 


BĂTR ÂNA: Vrei să îmi pui alte cuvinte în gură după ce ai scos limba la mine? 

TÂNĂRA: Ştiu cum gândeşti. Gândeşti murdar. 
BĂTR ÂNA: O, uite lume, unde-mi era fecioara Maria! 


TÂNĂRA: Păi la vârsta mea mai pot să greşesc să gândesc murdar, dar d-voastră, doamnă!? 
ŞI apoi pentru cine să mă aranjez? La ce să mă piaptăn? Mă simt foarte bine aşa! Comod! 


BĂTRÂNA: Eu par mai tânără ca tine, de multe ori, şi asta doar că apar mereu îngrijită: 
elegantă, machiată, parfumată, cu spiritul mereu viu, bine dispusă. 


TÂNĂRA: Doamnă, sunteţi o Lady! Eu sunt servitoarea care serveşte, deci nu cea care 
aşteaptă să fie servită. Punct. 


BĂTRÂNA: Da, da, tu faci parte din clasa muncitoare asuprită! Nu te opreşte nimeni şi nimic 
să te îngrijeşti puţin, să te aranjezi, eşti o fată drăguță. 


TÂNĂRA: Sunt drăguță şi fără găteli de prinţesă. 

BĂTRÂNA: Eşti o sălbatică cu gura mare. Nu ai distincţie! 

TÂNĂRA: Ha! Cine a mai văzut ţărancă cu distincţie! Ce să fac cu ea? Să o pun în ramă? 
BĂTRÂNA: Ha! Deci, în sfârşit, recunoşti că eşti ţărancă! 

TÂNĂRA: Nu! Doar îmi servea la replică termenul de ”ţărancă”... 

BĂTRÂNA: Lasă, lasă, că adevărul îl spunem la nervi, deseori...prefăcuto! 

TÂNĂRA: Iar tu eşti o baborniţă enervantă care se ia de toată lumea din lipsă de ocupaţie. 
BĂTRÂNA: Haha! Păi cam de care ocupaţie crezi că mă pot ocupa la anii mei? A? 
TÂNĂRA : Ar trebui să-ţi scrii memoriile, faptele de vitejie din tinereţe. 

BĂTRÂNA: Aoleu! Ghici ce faptă de vitejie tocmai am făcut ... 

TÂNĂRA: Acum? În momentul ăsta? Ai o privire ciudată...pierdută...jenată... 
BĂTRÂNA (chicoteşte,jenată): M-am scăpat pe mine... 

TÂNĂRA: Ce ai scăpat? Ceaiul? Scuipatul, din gură ...? 

BĂTR ÂNA: Pipi ...am urinat pe mine însămi. 

TÂNĂRA: Mmm...inunat ! Să mergem la baie. 

BĂTRÂNA: Păi e prea târziu pentru asta ... 

TÂNĂRA: Să ne schimbăm, să ne spălăm, să ne înviorăm! 

BĂTRÂNA: Îmi pare rău, n-am vrut. 


TÂNĂRA: Să-ţi pară, e curul tău! 

BĂTRÂNA: Ştii ceva? Mai citeşte-mi ceva special, e foarte hazos, o să râd de iar o să mă 
scap pe mine. Vezi cartea aia subţire, citeşte din ea ... 


TÂNĂRA (ia cartea lui Urmuz, o răsfoieşte): Eu ştiu, n-am citit niciodată ceva atât de vesel 
ca să fac pipi pe mine... 


BATRANA: L-am cunoscut pe autor...mamă, ce băute mai trăgeam şi ce mai râdeam! Sex n- 
am mai ajuns să facem, că mereu eram ori prea beţi, ori prea obosiţi de râs. 


TÂNĂRA: L-ai cunoscut pe scriitor? Ce chestie tare! şi se apucă de citit, dar o buşeşte râsul 
după prima propoziție. “Ismail este compus din ochi, favoriţi şi rochie şi se găseşte astăzi cu 
foarte mare greutate. Înainte vreme creştea şi în Grădina Botanică, iar mai târziu, grație 
progresului ştiinţei moderne, s-a reuşit să se fabrice unul pe cale chimică, prin syntheză. 
Ismail nu umblă niciodată singur.” Ce nebunie de text e ăsta? Hahaha!Vreau şi eu să-l cunosc 
pe Ismail îmbrăcat în rochie, fabricat prin sinteză. 


BĂTRÂNA: Spune mai departe, e hilar şi burlesc. 
TÂNĂRA: Da, sper că era burlac. Cum să scrii aşa ceva? Era tot timpul beat şi confuz? 


BĂTRÂNA: Nu înţelegi tu literatura avangardistă, țăranco, era un om deosebit, atât de 
deosebit că la 40 de ani s-a sinucis doar fiindcă aşa a vrut el, să moară fără nici o cauză 
deosebită, pur şi simplu fiindcă aşa a hotărât el! Ce om, ce spirit vesel! 


TÂNĂRA: Doamne fereşte, de vesel ce era a devenit nebun de spânzurat! A, bine, a şi făcut- 
0...singur? Ce om curajos! 


BĂTRÂNA: Era un geniu vesel, sper să mă întâlnesc cu el în Iad! Haha! 


TÂNĂRA: Hai să mai citesc, că de haz are haz, tre să recunosc : "Poate fi găsit însă pe la ora 
5 % dimineaţa, rătăcind în zig-zag pe strada Arionoaiei, însoţit fiind de un viezure de care se 
află strâns legat cu un odgon de vapor şi pe care în timpul nopții îl mănâncă crud şi viu, după 
ce mai întâi i-a rupt urechile şi a stors pe el puţină lămâie... Alţi viezuri mai cultivă Ismail în 
o pepinieră situată în fundul unei gropi din Dobrogea, unde îi întreţine până au împlinit 
vârsta de 16 ani şi au căpătat forme mai pline, când, la adăpost de orice răspundere penală, 
îi necinsteşte rând pe rând şi fără pic de mustrare de cuget. Cea mai mare parte din an, 
Ismail nu se ştie unde locuieşte. Se crede că stă conservat într-un borcan situat în podul 
locuinţei iubitului său tată, un bătrân simpatic cu nasul tras la presă şi împrejmuit cu un mic 
gard de nuiele. Acesta, din prea multă dragoste părintească, se zice că îl ţine astfel sechestrat 
pentru a-l feri de pişcăturile albinelor şi de corupția moravurilor noastre electorale. ” Vai! 
Dar trebuie să fug la toaletă, nu mai pot! 


BĂTRÂNA: Hei, şi eu cui rămân? Mie îmi trebuia demult... 
TÂNĂRA: Mă întorc într-o clipă! Cât spui Ismail şi sunt înapoi! 
BĂTRÂNA: Hei! Eu dau ordine aici! 


TÂNĂRA: Da, dar eu le execut...când şi cum pot! (spune după ce revine în scenă) 

BĂTRÂNA: Citeşte-mi Pescăruşul acum, mi-a trecut. 
TÂNĂRA: Păi ziceai că e urgent, demult... 


BATRANA: Lasă că e bine, m-am scăpat numai 3 stropi, e bine să mă mai simt uneori umedă 
„„„acolo, Jos. Uscăciunea nu-mi prieşte. 


TÂNĂRA: Pfff, ce babă perversă! Eşti sigură? 
BĂTRÂNA: Hai că-mi place de mor piesa asta, încă mai ţin minte unele replici ... 


TÂNĂRA: Mbine ... "Nina: Aveţi o viaţă extraordinară! Trigorin: Ce vezi atit de 
extraordinar în ea? (Se uită la ceas.) Trebuie să mă duc să scriu. lartă-mă, n-am timp... 
(Ride.) M-ai călcat exact pe bătătură, aşa se spune, nu?... Și sînt puţin iritat. Dar hai să 
discutăm. Hai să vorbim despre viaţa mea cea minunată, luminoasă... Ei, bine, cu ce 
începem? (După se gîndeşte o vreme) Există oameni obsedaţi de cite un lucru — spre exemplu, 
cineva se gindeşte zi şi noapte la lună — ei bine, am şi eu luna mea. Zi şi noapte mă roade 
acelaşi gînd obsedant: trebuie să scriu, trebuie să scriu, trebuie... Cum am terminat o nuvelă, 
mă şi apuc de alta, apoi de a treia, de a patra... Scriu fără să mă opresc, de parc-aş fi un tren 
expres, nu pot altfel. ...” 


Vai, dar ce frumos de romantic vorbeşte Trigorin ăsta! Şi toţi sunt filozofi cu barbă! Băi, dar 
au ruşii ăştia nişte nume de trigonometrie şi tot timpul, în discuţii, îşi spun numele întreg care 
e lung cât un peron de gară. 


BĂTR ÂNA: Ce înţelegi tu din literatura rusă, ţăranco? E superioară oricărei literaturi 
universale, are o emoție aparte, o tristeţe sfâşietoare...dă cartea aici! (preia controlul şi recită 
pătimaş):” Arkadina: Oare chiar sînt atit de bătrină şi de urită, încit să mi se poată vorbi fără 
nici o jenă despre alte femei? (Îl îmbrățișează şi îl sărută,deci o îmbrățișează pe TÂNĂRA şi 
o sărută) O, ai înnebunit! Minunea mea... Splendoarea mea.. Tu eşti ultima pagină a vieții 
mele! (Se lasă-n genunchi.) Bucuria mea, mîndria mea, fericirea mea... (Îi îmbrățișează 
genunchii.) Dacă mă părăseşti pentru o oră, pentru o singură oră, eu n-am să supraviețuiesc; 
am să înnebunesc iubitul meu, minunatul meu amant, superbul meu cuceritor! ” 


TÂNĂRA: Vai! Câtă pasiune risipită pe gâşte... 
BĂTR ÂNA: Eu recit mai bine decât citeşti tu, gâsco! 


TÂNĂRA: Eu sunt la prima citire ...şi nu sunt artistă de bulevard! Şi nu-mi place teatrul! 
Deloc. E o comedie proastă. Viaţa e mult mai interesantă, e plină de circ! 


BĂTRÂNA: Ah, ce ştii tu ce e arta! Mi-e milă de tine, trebuie să-ţi educi spiritul. Săraca de 
tine, habar n-ai ce pierzi...sau poate e mai bine, ferice de cei săraci în duh şi spirit! Să-i citeşti 
pe marii autori ruşi în viaţa asta, țăranco, că altfel ai trăit degeaba! 


TANARA: E, acuma nu te uiţi cât de groasă e Biblia? O să-mi ia vreo 29 de ani din viaţă să o 
citesc, când să mă mai ocup şi de autorii ruşi? Nu am timp fizic, nici să vreau. 

BĂTRÂNA: Dacă te apuci de mâine de Dostoievski , îi citeşti opera în trei luni ...dacă nu te 
opreşti să comentezi la fiecare pagină, bineînţeles...asta da educaţie! De la cei mai mari! 


TÂNĂRA: Da, îmi trebuie educaţie, dar nu de la autorii ruşi că de la ăştia mă îmbolnăvesc 
înainte să încep să trăiesc şi încep să caut pescăruşi morţi pe plaje pustii...sau livizi de vişini 
prin deşert...sau idioţi şi demoni, pe fraţii Karamazov prin şi război şi pace, pe Anna Karenina 
la gară...amintirile prin subterane siberice ...brrir ... 


BĂTRÂNA: Ei, lume, ia uite minune, ţăranca a auzit de marile capodopere ale literaturii ruse! 
Face numai pe proasta! Bravo, ţăranco, continuă tot aşa...adică, să faci pe proasta ...hahaha! 


şi lumina se stinge, palid, peste cele două personaje... 


SCENA 6 


TÂNĂRA uimită, o admiră pe BĂTRÂNĂ care e într-o rochie neagră, cu o pălărie şic, pantofi 
negri, moderni! BĂTRÂNA stă în picioare, cu greu, nu se simte în largul ei. 


BĂTR ÂNA: Ce te uiţi aşa fix la mine, am ceva pe față? Sunt murdară? Ajută-mă, nu sta ca 
viţeaua la poartă veche, îmi intră chiloţii în cur! (zice,trăgându-şi chiloţii din fund) 


TANARA: Vai, o doamnă nu face aşa ceva, darmite să mai şi zică cu voce tare! 


BĂTRÂNA: Hai, mă laşi să respir, mă simt ca o paparudă, ia uite, mi-ai făcut şi unghiile 
roşii, zici că mă duc la vreo nuntă. Nu sta acolo, vino şi scoate-mi chiloţii din cur, că mă 
mănâncă şi tu mi i-ai băgat! Cred că nu vreau să mai merg, m-am răzgândit, am voie, nu? Nu 
e cu prezenţă obligatorie, oricum mortul nu ştie! 


TÂNĂRA: Mergem la înmormântarea unei alte dive, ţi-a trimis invitaţie specială, trebuie să te 
prezinţi! Să vadă lumea ce bine arăţi. Să mai crape vreuna, de invidie...E obligatoriu, da! Dacă 
vrei, te las fără chiloţi dar să nu-ţi fie frig. 


BĂTRÂNA: Nu e nimic, mie răcoarea îmi prieşte! Hai, ia-i de pe mine! 
TÂNĂRA: Am glumit, cum să ieşi în lume fără chiloţi? 


BĂTRÂNA: Păi ...cine o să ştie? Doar dacă te apuci tu de povestit, în gura mare, că aşa fac 
țărăncile pe la adunări populare populate cu oameni populari. 


TÂNĂRA: Scorpie afurisită mai eşti, femeie cu spiritul tânăr! Nu se poate să ieşi în lume fără 
chiloţi, nu e politicos, chiar dacă nu ştie nimeni dar se poate afla. 


BĂTRÂNA: Păi, stau în scaun, nu mă aplec, nu-mi ridic rochia în cap, care e problema? 
TÂNĂRA: Nu se face, la vârsta ta. Puțin respect trebuie să arăţi lumii! 


BĂTRÂNA: Ce-mi pasă mie de lume? Şi aşa nu mai ştiu pe nimeni şi nimeni nu mă ştie. 

TÂNĂRA: Poate te mai recunoaşte cineva şi vrea să schimbe două vorbe cu tine, sigur o să 
fie mulți bătrâni prezenţi, diva avea şi ea 82 de ani. 


BĂTRÂNA: Şi dacă schimbă două vorbe cu mine e foarte bine, doar nu o să-mi bage mâna în 
chiloţi! Ah, ce discuţie inutilă şi futilă! De ce a murit moarta? Ce scrie în invitație? S-a înecat 
cu cotlet de porc? 


TÂNĂRA: Nu scrie nimic despre înecat! I s-au terminat zilele, atât. Probabil ... 
BĂTRÂNA: Şi a intrat în noaptea veşnică ...sigur! 


TANARA: Posibil, cine ştie ce este după ce-ţi termini zilele ...adică, după ce ne terminăm 
zilele, mergem să ne terminăm şi veşnicia? 


BĂTRÂNA (pufăie, nervoasă): Bine că te apucă filozofia existenţială când îmi intră mie 
chiloţii în fund! Ce să fie după ce-ţi termini zilele? Nimicul, marele nimic! Uitarea veşnică, şi 
e bine că e aşa. Uite, nici când suntem încă pe pământ nu ne amintim unii de alții! Mă strâng 
şi pantofii, sigur sunt ai mei? Ai mei cred că sunt, sunt eleganţi dar de ce nu mai îmi vin în 
piciorul stâng şi de ce sunt agresivi cu mine? Sunt atât de fragilă ...pantofii se micşorează cu 
timpul, ca şi hainele, la apă fierbinte? Alți pantofi negri nu am? 


TÂNĂRA: Erau în dulapul tău cu pantofi. Pantofii nu se micşorează, ai tu piciorul umflat. 


BĂTRÂNA (se aşează, obosită): Scoate-mi pantofii, te rog, nu îi suport, îmi fac bătături. Şi de 
ce am piciorul umflat, că nu am făcut nimic? 


TÂNĂRA: Da, de la nimic avem cele mai multe boli! Păi şi atunci cu ce să te încalţ? 
BĂTR ÂNA: Păi oricum mă duci în căruţ, nu-mi trebuie papuci. 

TÂNĂRA: Nu pot să te duc şi fără papuci, şi fără chiloţi, eşti o doamnă specială! 
BĂTRÂNA: Am fost, acum mă ia toată lumea drept o mortăciune ... 

TÂNĂRA: Eh, asta e o exagerare duşmănoasă, fără suport real! 

BĂTRÂNA: Haha, serios? Eu am luat-o de bună! 

TÂNĂRA: E, lumea e rea, mai ales ăştia tineri, necopții ... 

BĂTRÂNA: La ce oră e destrăbălarea? 

TÂNĂRA: La orele 14 începe serviciul oficial preoţesc. 


BĂTRÂNA: Păi şi de ce m-ai îmbrăcat aşa fistichiu de acuma? Să stau ca paparuda două 
ceasuri? Iţi place să mă vezi cum sufăr, cum mă supun torturii eleganţei feminine! Cred că te 
distrezi bine în sinea ta. 


TÂNĂRA: Arătaţi foarte bine aşa, doamnă, aveţi un aer foarte distins! 


BĂTRÂNA: Da, observ că m-ai făcut doamnă. Şi aere mi-am dat întotdeauna... 

TÂNĂRA: V-aţi făcut singură, eu doar observ, uneori,...oricum, sunteţi dată dracului! 


BĂTR ÂNA: Poftim? Ce înseamnă asta? Ştiu că abia aştepţi să treacă un an de zile şi să pleci 
de lângă mine dar pentru asta nu trebuie să mă trimiţi dracului! Sau măcar fă-o în gând, dacă 
nu te poţi abţine ... obraznico! Nici nu ştii ce traumă îmi cauzezi când mă trimiţi dracului! 


TÂNĂRA: Huo, calm, iertaţi-mă, asta e un fel de compliment, la mine, adică e ca "du-te n 
păpuşoi” că eşti şmecheră, e de bine, jur! 


BĂTRÂNA: Şmecheră? Eu? Nici nu ştiu ce înseamnă termenul ăsta ...eu sunt o mare 
personalitate! O învingătoare a vieţii ăsteia, povestea mea e una de succes, iar acum vreau 
doar linişte, să mă bucur de ultimele zile fără probleme şi durere! Eu nu sunt şmecheră! 


TÂNĂRA: O să vă dau linişte da, cu polonicul! Acum mergem la înmormântare. 


BĂTR ÂNA: Dar ce te agiţi aşa, unde te grăbeşti şi te bucuri aşa, ai zis că tu nu mergi nici 
moartă la vreo înmormântare, darmite la vreuna a unei necunoscute? Chiar, cine dracu e 
Magda Bistriţeanu, că nici nu mai ţin minte? Habar n-am dacă am cunoscut-o sau dacă am 
făcut ceva împreună sau ce e cu ea ...ce naiba? Ea de unde mă cunoaşte? Ne-am întâlnit 
vreodată? Unde ni s-au intersectat drumurile? 


TÂNĂRA: Nu-i nimic, nu e grav, mergem oricum! Pentru diversitate! Şi vremea e bună! 
BĂTR ÂNA: Poate nici nu o cunosc, poate e o greşeală. 
TÂNĂRA: Şi atunci, cine a trimis invitaţia? 


BĂTRÂNA: O fi greşeală, sau o fi trimis la câteva persoane de aceeaşi vârstă, cine ştie? Nu 
mai merg, ce să fac acolo? Nici măcar nu pot să fac vreo glumă proastă, că sunt lângă 
groapă... 


TÂNĂRA (chicoteşte): E, poţi să faci, doar nu e interzis ... 

BĂTRÂNA: Hai, ajută-mă să mă dezbrac, rămân acasă. 

TÂNĂRA: Măcar haideţi să ieşim în oraş, în parc, e vreme frumoasă. 

BĂTR ÂNA: leşim în grădină. 

TÂNĂRA: Nu e tot aia, în grădină nu mişună lume. 

BĂTRÂNA: Doamne fereşte, aia mai lipsea, să mişune cineva şi prin grădina personală. 
TÂNĂRA : Pot să plec două ceasuri în oraș? Dacă nu vreţi să ieşiţi ... 


BĂTRÂNA: Sigur că nu! Astăzi nu, tocmai a murit cea mai bună prietenă a mea, n-ai şi tu 
suflet, nu vezi că sufăr? 


TÂNĂRA: Poftim? Tocmai ai spus că nici nu ştii cine e... 


BATRANA: Nici nu contează, poate chiar a fost o prietenă bună dar am uitat eu, contează că 
a murit, că moartea îmi dă târcoale, se anunţă... 

TÂNĂRA: Aiurea! În fiecare zi moare câte cineva... 

BĂTRÂNA: Exact! Şi tu vrei să te duci în oraş, să te distrezi!? 

TÂNĂRA: Păi ce să fac? Să merg la mănăstire, să mă rog pentru toţi păcătoşii lumii? 
BĂTR ÂNA: Parcă ziceai sus şi tare că eşti atee ... 


TÂNĂRA: Şi? Ateii se roagă şi ei ...la ceva, cineva, cândva! Şi la mănăstire primesc şi atei, 
ca să îi convertească. Îți dau o cameră curată, fără igrasie, nu plăteşti chirie, primeşti chiar şi 
trei mese pe zi în schimbul a câtorva rugăciuni, adevărate sau false...Mi-a spus o cunoştință-o 
prostituată care a încercat să-şi schimbe viaţa şi să se îndrepte dar...s-a întors la vechea 
ocupaţie fiindcă nu reușea să se scoale la rugăciunile de la 6 dimineaţa aşa că măicuţele au 
dat-o afară după două luni de încercări de a o trezi la 6! Nu au mai avut răbdare cu ea! 


BĂTRÂNA: E, serios? Adevărat? Trebuiau să aibă mai multă răbdare, dacă nu ele, atunci 
cine? Şi atei se roagă când le convine sau vor ceva pentru ei, nu? Ipocriţi...! 


TÂNĂRA: Dar ce, dumneavoastră sunteţi sfântă? 


BĂTRÂNA: Ha, nu sunt nici măcar o bună credincioasă! Sunt o femeie iubită de păcătoşi, am 
stârnit pasiuni aprinse, eu nu am trăit iubiri normale, calme, stabile, previzibile! La mine, cu 
mine, a fost totul sau nimic! Dar, de obicei, a fost foarte mult, totul dus la extreme. Am distrus 
două căsnicii, un bărbat şi-a zburat creierii după ce am încheiat povestea de amor cu el, o 
femeie s-a înecat din cauza mea ...mă rog, din cauză că bărbatu-său a trădat-o cu mine, ce 
puteam eu să fac? Când mi se aprindeau călcâii după vreunu, eram nebună! Eram pe altă 
lume, lumea reală dispărea, totul mi se cuvenea, totul numai pentru fericirea mea. Da, am fost 
şi sunt o egoistă şi mă doare exact în cur ce crede lumea despre asta! 


TANARA: E, vezi doamnă, de aia îţi intră chiloţii în cur, ca să te doară! E, lasă, doamnă, că 
nu cred să fi fost numai fericire în viaţa matale ... 


BĂTRÂNA (înfuriată): "Matale” îi zici la mamaia ta de la ţară, nu mie, ţăranco! Câteodată 
uiţi cu cine stai de vorbă, maimuțe! Eu sunt o legendă. 


TANARA: Da, da, una nescrisă, pe care nu o mai ţine minte nimeni, în afară de tine! 


BĂTRÂNA: Ce ai spus? Ce ai mormăit acolo împotriva mea? Nu ţi-e ruşine, nesimţito? Cum 
îți permiţi să mă jigneşti, la mine în casă? 


TÂNĂRA: Staţi calmă, că nu e așa de important. 


BĂTRÂNA: Da, da, asta să spuneţi la bătrâni tot timpul: staţi calmi, nimic nu mai contează, 
crăpaţi dracului odată, la ce mai respiraţi degeaba? De ce mai trăiţi, de ce mai faceţi umbră 
pământului, degeaba? Plecaţi din peisaj, nimeni nu vă mai suportă! De ce mai sunteţi aici? 
Credeţi că noi toţi suntem senili? Nu vedem cum vă strâmbaţi pe la colţuri, când ne vedeţi? 


TÂNĂRA: Hei, ce-i cu criza asta de nervi? Calmaţi-vă,ce e asta? Nu se strâmbă nimeni aici. 


BĂTRÂNA (autoritară): Da,da, pe dracu! Adu-mi un pahar de vodcă. Acum! 

TÂNĂRA se execută, îi aduce un pahar de vodcă. Se aşează lângă ea. 

BĂTRÂNA (agresivă): Doar nu vrei să te uiţi în gura mea, ia-ti şi tu un pahar, dacă vrei. 
TÂNĂRA (calmă): Nu vreau. 

BĂTRÂNA (íl dă pe gât, dintr-o înghiţitură, şi apoi strigă ): Apă! Apă! 

TÂNĂRA se execută, îi aduce un pahar mare cu apă. 

BĂTRÂNA (tot agresivă) : Doar nu vrei să te uiţi în gura mea, ia-ti şi tu un pahar, dacă vrei. 
TÂNĂRA (calmă): Nu vreau. 


BĂTRÂNA (şi mai agresivă): Dar atunci, ce dracu vrei? Vorbeşte, acum ţi-ai înghiţit limba? 
E, ştiu eu ce vrei ...abia aştepţi să treacă astea două zile şi să pleci de aici, să te duci în lumea 
largă. Să pleci de la curul meu, unde chiloţii-mi stau în cur şi să te distrezi, să vezi lumea, să-ţi 
iei lucruri frumoase, să faci pe şefa cu proştii care nu au banii tăi! Ştiu eu ...( respiră, greu, 
adăugă încetişor) Sau vrei să mai stai? 


TÂNĂRA (şoptit): Nu vreau. Nu se poate. Mi-e destul! 
BĂTRÂNA: Aşa, bravo, mulţumesc că eşti sinceră. Asta apreciez la tine cel mai mult. 
TÂNĂRA: Mulţumesc pentru că sunteţi sinceră. 


BĂTRÂNA: Păi nu am timp de pierdut cu flecuşteţe sau să mă învârt în jurul cozii, că mă ia 
ameţeala ... mai dă-mi un pahar de vodcă şi două de apă. 


TÂNĂRA: Mai bine nu, că vă ia ameţeala! Vă fac un ceai calmant. 


BĂTR ÂNA: Ce dracu, dar sunt calmă! la-mi tensiunea, e perfectă, ca la 21 de ani! Nu am nici 
o problemă, doar o mare, mare tristeţe! Adu-mi ce ţi-am cerut, fetiţo, şi mai repede ... 


TÂNĂRA îi aduce şi se lasă întunericul peste ele, peste scenă ... 


SCENA 7 


În sufrageria imensă, acum bine luminată, TÂNĂRA, cu valiza lângă picioare, stă la doi paşi 
de BĂTRÂNĂ; e îmbrăcată elegant, cu o rochie neagră, pantofi albi, cu toc, părul 
aranjat... Bach se aude în surdină, stare de melancolie... 


TÂNĂRA (îşi drege vocea): Bună dimineaţa, doamnă! A venit ziua ...e timpul. S-a împlinit 
anul, a sosit clipa să-mi iau picioarele la spinare. Trebuie să plec... 

BĂTRÂNA (cu glas stins): Bună dimineaţa, domnişoară! Ce bine arăţi astăzi! Eşti superbă! 
Ai stil, rafinament, farmec! Nu mai eşti aceeaşi ţărancă care a intrat în urmă cu un an în 
sufrageria asta imensă şi rece! Şi asta mă bucură mult... 


TÂNĂRA: Ba sunt aceeaşi, am schimbat doar hainele...şi freza! Dar sub ambalajul ăsta, sunt 
tot eu, Ann...care pleacă acum spre altă destinaţie. Totuşi, mă bucur şi eu că te poţi bucura 
acum „în clipa asta, când trebuie să plec ... 


BĂTRÂNA: Da, ştiu, a sosit clipa, inevitabil.. Te aştept aici, eu nu plec niciunde. 


TÂNĂRA: Plec de tot, nu mai vin. Am vorbit cu notarul să-ţi caute o asistentă personală. Nu 
mă aştepta. Nu mă mai întorc. Să ne luăm la revedere. 


BĂTRÂNA: A, înțeleg...pleci de tot, de la mine, pleci în lumea largă! Dar de ce să ne luăm la 
revedere pentru totdeauna ? La revedere înseamnă până la următoarea vedere, nu? Ah, ştiu, te 
grăbeşti să îţi cheltui banii! I-ai meritat! Vezi că s-a întâmplat? Minunea? Să te bucuri de ei, 
să-ţi împlineşti visele! 


TÂNĂRA: Mersi! Da, se pare că se mai întâmplă minuni pe lumea asta, chiar şi oamenilor 
simpli! Asta e ... acum mă grăbesc să trăiesc, timpul zboară şi la cei tineri. 


BATRANA (într-un târziu, resemnată): Înţeleg, înţeleg...o să mai treci pe la mine, măcar în 
vizită, la o cafea cu lapte? Te rog, eşti binevenită oricând. Poţi să vii chiar neanunţată, ca 
țăranii. 


TÂNĂRA (ironică): Ca bădăranii, vrei să spui ? Ţţiţ,ce să-ţi zic! Nu ştiu ce să zic...nu prea 
curând. Vreau să plec cât de repede pot în Spania. Mereu am visat la Spania, la don Quijote 
„„la Sevilla, Barcelona... 


BĂTRÂNA: Bună alegere. Spania e plină de viaţă. Aş veni şi eu cu tine dacă aş mai...putea 
merge singură...pe picioarele mele... 


TANARA (agresivă-acră): Cine te ia, acum, pe tine, în călătorie aşa lungă? Fii serioasă! Sunt 
sigură că ai călătorit destul la vremea ta, în viaţa ta. 


BĂTRÂNA: În Spania nu am ajuns. Am fost mult în țară, la noi, peste tot, şi în Italia! Apoi 
Monte Carlo, Paris, Amsterdam...şi cam atât... 


TÂNĂRA: Eu nu am fost nici măcar până la Brăila, să văd Dunărea, darmite să văd marea 
Neagră! Dar acum a venit timpul meu. 


BĂTRÂNA: Ai timp, ce vrei? Abia ai 20... 
TÂNĂRA (agresivă, nerăbdătoare): 21 deja... 


BĂTRÂNA: O, scuze, 21, da, acceptaţi vă rog 21 de scuze din partea mea! Ce grăbită e 
tinereţea! Nici nu mă mai ţin minte cum eram la 21... 


TÂNĂRA: Mă scuzi şi tu acum, chiar nu am timp să-ţi aminteşti tu cum, unde, ce erai la 21 
de ani. Chiar deloc! 

BĂTRÂNA(cu amărăciune, resemnată): E, nu vrei să auzi...că timp s-ar mai găsi... 
TÂNĂRA: E,nu zău? S-ar mai găsi timp? Unde? Mai ales timp! 

BĂTRÂNA (complet aiurită): Unde ce? 

TÂNĂRA: Ah, gata, trebuie să plec, am o grămadă de treabă, lumea mă aşteaptă... 
BĂTRÂNA (ironică): Care lume? Nu cunoşti pe nimeni şi nimeni n-a auzit de tine! 
TÂNĂRA (enervată): Bine, doamnă, am ieşit, încântată să vă fi cunoscut! 
BĂTRÂNA: Deja încântată? Sper să pot spune la fel, după un timp... 

TÂNĂRA: Crezi că mai ai mult timp? Acum e timpul să o spui...sau niciodată! 
BĂTRÂNA: Păi încă nu mi-am format o opinie fermă, încă nu-mi dau seama... 
TÂNĂRA: Nici măcar o opinie critică...sau negativă? 

BĂTR ÂNA: Crezi că poţi să cunoşti un om într-un an? 

TÂNĂRA: Dacă stă zi de zi lângă tine, da! Şi mai ales dacă te spală la popou. 
BĂTRÂNA: Nu m-ai spălat de bună voie, aşa cerea fişa postului. 

TÂNĂRA: Păi puteam să nu accept postul. 


BĂTRÂNA: Ai zis că altul nu ai găsit. Doar nu vrei să spui acum că m-ai şters la cur, din 
iubire! Nu fii ipocrită acum, în ceasul al 13-lea. 


TÂNĂRA: Ai chef acum să te cerți cu mine? 
BĂTR ÂNA: Vreau doar să spunem adevărul, mereu, verde-n faţă! Merit lucrul ăsta! 


TÂNĂRA (răbufieşte): Păi dacă vrei să auzi adevărul mereu, ascultă la mine: crezi că îi place 
vreunui tânăr să stea la curu unui bătrân care trăieşte degeaba şi inutil? Nimănui nu îi plac 
bătrânii! Nici măcar bătrânii nu se plac între ei! Crezi că îi place unui tinere să asculte 
văicărelile, durerile, amintirile, regretele, bâlbâielile, să-l vadă pe bătrân, zilnic, cum i se 
degradează corpul, cum îl părăsesc puterile, cum îşi pierde minţile şi dă în mintea copilului şi 
să se gândească că asta o aşteaptă şi pe ea, dacă apucă venerabila vârstă? E înspăimântător! şi 
să-i gătească piure zilnic, din orice, să-i suporte mofturile-nu-mi place bluza asta, vreau 
pantalonii gri, piaptănă-mi părul, adu-mi parfumul lui Ex, ba nu, mai bine pe al lui Delon, du- 
mă în grădină, ia pătura de pe mine, mă sufoc, de ce e aşa cald!? adu-mi pălăria neagră, e 
curent, bate vântul, unge-mi umerii şi genunchii cu alifie, ridică-mi chiloţii mai sus, peste 
burtă, taie-mi unghiile, ah prosto! mi-ai luat şi din piele! citeşte-mi ceva, nu aşa tare, de ce 
tipi? nu desluşesc mesajul dacă urli! adu-mi un măr dat pe răzătoare şi pune Mozart! 
Schimbă-l pe Mozart cu Bach, am o stare de graţie!...(o imită pe BĂTRÂNA. cu năduf) şi asta 
în fiecare zi, de duminică până duminică? Simt că am îmbătrânit 10 ani anul ăsta, cât am stat 
lângă tine ... 

BĂTRÂNA (dezamăgire în glas): Cum? Şi chiar nimic nu ţi-a plăcut la mine, aici? De mine? 
Nici un pic? Eu cred că ne-am şi distrat binişor în unele zile... 


TÂNĂRA (cam agresivă): Poate tu te-ai distrat, pe seama mea, o biată țărancă naivă şi 
proastă! Acum s-a terminat, jobul îl cedez altei ţărănci! Sau poate îți iei o franţuzoaică! Eu 
vreau să plec în lumea largă, să mă înconjor de oameni tineri şi veseli, vreau să mă duc pe o 
plajă însorită, să ascult muzica valurilor, vreau să mă duc într-un Club unde urlă muzica, să 
mă îmbăt în braţele unui bărbat care miroase frumos, să mă urc pe cel mai înalt munte şi să 
strig cu toate puterile: te iubesc, viaţă! Vreau să încep să-mi trăiesc viaţa! 


Şi apoi tăcere, o tăcere adâncă... Linişte, tăcere, întuneric; lumina se aprinde din nou pe 
TANARA, îmbrăcată altfel... 


SCENA 7 


TÂNĂRA: Toate astea i-am strigat eu ca nebuna, mi-am luat geanta şi am trântit uşa în urma 
mea! Fără să mulţumesc, fără să zic la revedere, fără să zic nimic, ba şi enervată, pe deasupra! 
Ca o needucată, ca o obraznică, ca o...ca o tânără egoistă! Şi după trei zile, uite, mă găseşte 
notarul ei şi-mi dă scrisoarea asta ...(rremură, cu scrisoarea în mână) 


TÂNĂRA (textul scrisorii îl citeşte din off BĂTRÂNA): „Dragă Ann! Ah! De câte ori am vrut 
să-ţi spun "dragă Ann” cu doi de n! Ce nume cald ai! Să ştii că te strigam în mintea mea Ann 
dar nu voiam să te strig cu voce tare, să nu crezi că te răsfăţ cumva, sălbăticiune mică! Te-am 
îndrăgit la prima vedere, de cum ai păşit în sufrageria-mi întunecoasă şi rece şi m-ai făcut 
"mortăciune”... ce-am mai râs în sinea mea, ia uite o fată rebelă curajoasă! mi-am spus şi m- 
am bucurat că-mi dădeai replica, nu te-ai pierdut nici o clipă în faţa mea deşi eşti atât de 
tânără! Eram dispusă să fac orice şi să-ţi dau orice sumă de bani, numai să rămâi la mine, cu 
mine! De fapt, atunci, spontan, după un sfert de oră petrecut cu tine, m-am gândit să-ţi dau 
suta de mii, după un an de zile, să fiu sigură că vei rămâne lângă mine! Simplu fapt că te 
ştiam în casa mea, sub acelaşi acoperiş cu mine, îmi umplea inima bătrână de bucurie, îmi 
dădea o stare de bine! Nu eram singură şi, chiar dacă nu ţineai la mine, îmi provocai emoţii, 
îmi puneai sângele în mişcare, mă stimulai să trăiesc! Ştii, Maica Teresa a spus cândva că 
"una din cele mai grave boli pe lumea asta este să nu însemni nimic pentru nimeni!” Aşa e, e o 
boală înspăimântătoare! Vai de cel care se trezeşte singur dimineaţa şi nu are cui îi spune 
”bună dimineaţa”... Îmi trebuiau atât de puţine lucruri şi un om lângă mine, ca să fiu mulţumită 
de viaţa mea. Mulţumesc că ai acceptat să rămâi, deşi ştiu că uneori voiai să o iei la fugă, 
desculță şi flămândă, numai să nu mă mai vezi şi să nu mă mai auzi! Uneori pot fi o scorpie, 
da... totuşi, sper să-ţi fie dor de mine, uneori, şi să fii cinstită să recunoşti asta, public! Haha! 
Hai că nu sunt cel mai nemernic om de pe faţa pământului, nu merit eu să nu însemn nimic 
pentru nimeni! Şi, ai observat, avem acelaşi nume, Ana...Ann, mă rog, la tine în loc de a-ul 
normal au pus încă un ”n”, greşeală de ţăran analfabet! Aş fi vrut să mai fi prins şi iarna asta 
împreună, să-mi citeşti povesti cu sfârşit fericit, să râdem de personajele ridicole şi să bem un 

vin bun, să devenim oameni mai buni chiar dacă eu aş fi devenit mai bună doar în ochii tăi iar 
tu în ai mei! Pentru că, să ştii, mai ai de lucrat la şi cu inima ta, să te deschizi şi să te bucuri de 
viaţă şi de oameni! Dar timpul trece inevitabil şi totul are un sfârşit, ştiu asta prea bine! Dragă 
Ann, am un anunţ oficial de făcut: vreau să ştii că o să-mi zbor creierii din cap cu revolverul, 
vineri, pe 20 octombrie, orele 8:45, nici un minut mai târziu, e ziua şi ora la care m-am 
născut, dar după ce am să consum, ca o nesătulă, 2 banane pe stomacul gol şi apoi o să beau 
un strop de vin. Am 25 de gloanţe, nu am cum să le ratez pe toate, oricât de ramolită aş fi, ce 
dracu! Am mai tras cu arma, am fost la vânătoare în anii 60! Da, ştiu că sună dramatic să-mi 
iau viaţa prin împuşcare, dar ce să fac? Otravă nu pot să-mi iau fără rețetă, de spânzurat nu 
reuşesc, că trebuie să mă caţăr la înălțime, să mă înec ...nu e sigur că reuşesc nici asta, în 
ultimul timp s-a cam oprit apa pe ţeavă! Şi am 25 de cartuşe noi şi pistol, deci pac pac bye 
bye! Am trăit destul , am tras destule beşini pe scena vieţii pământeşti! Nu mai am bani,nu 
mai am nici casă, am ipotecat-o la bancă pentru cei 100 de mii pe care ţi i-am dat ţie, pe drept 
şi meritat! Am trăit cum am vrut, am făcut doar ceea ce am vrut în viaţa asta, ştiu, am fost o 
privilegiată şi sunt recunoscătoare pentru asta! Acum vreau să îi pun punct, nu aştept eu să 
mor când vrea Moartea, mor când vreau eu! Şi sunt mândră de mine că reuşesc să duc decizia 
asta importantă, cea mai importantă, fiindcă e ultima pe care o iau! la împlinire! Sper ca şi tu 
să fii mândră de mine! Din nefericire pentru tine, mai ai o sarcină de dus la împlinire pentru 
mine, e mai mult o rugăminte a mea către tine, ultima mea dorinţă: scumpă Ann, trebuie să-mi 
duci mortăciunea de corp fără viaţă la Crematoriu şi să-ţi faci pomană cu mine să plăteşti 
gazul la cuptorul de ardere! În nici un caz să nu mă duci la cimitir, cu popa la cap şi să mă 
bagi în pământ! Îţi interzic şi o să te blestem şi o să te bântui toată viaţa ta dacă faci asta! Să 
mă duci la Crematoriu, doar tu şi cu mine, ultima noastră întâlnire fierbinte, hahaha...Să te 
gândeşti cu drag la mine şi să zâmbeşti cât timp mă fac scrum...Nu o să dureze prea mult, în 
jur de o oră, iar 60 de minute poţi şi tu să schiţezi un zâmbet binevoitor, nu? Apoi, încet, 
încet, dar foarte încet...să-ncepi să mă uiţi, că aşa e normal...aşa fac oamenii cu oamenii din 
viaţa lor! Totuşi, să nu mă uiţi repede! Merit şi eu să însemn ceva, pentru cineva, pe pământul 
ăsta! Mulţumesc, dragă Ann, că mi-ai făcut ultimele zile de viaţă o sărbătoare. Sper să-ţi 
găseşti fericirea în viaţă şi să trăieşti cum îţi spune inima! 


PS: de fapt, te rog, nu mă uita cât timp trăieşti, chiar dacă nu o să povesteşti nimănui despre 
mine! asta e ultima mea dorinţă, gândindu-mă la tine! păstrează-mă, în secret, în fundul inimii 
tale, care e ca o mare agitată dar cu fund mare şi stabil!” 


TÂNĂRA (împătureşte scrisoarea cu grijă, cu emoție, cu cap plecat, tremurând; îşi vorbeşte 
cu reproş): De ce nu am mai stat o zi? Dacă eram atentă...doar mi-a spus: aş veni cu tine dacă 
aş mai putea ...merge! De ce nu am avut minte? O să am vreodată minte, proasta de mine? 
Nici inimă nu am, darmite minte! De ce nu am mai avut răbdare să te ascult? Cu toată atenţia? 
Ar fi venit cu mine ...doar nu muream dacă o luam cu mine câteva zile, merita asta! Nu mai 
avea bani, nebuna, era săracă lipită! A fost doar cea mai bună prietenă pe care am avut-o 
vreodată! şi atât de generoasă, până la urmă! Iar eu-o ţărancă egoistă! Ea chiar avea nevoie de 
ajutor, de cineva alături...şi acum trebuie să o arunc la gunoi, la cuptor! Vai de capul meu, ce 
nebună de femeie (râde)! Aşa ceva să-mi facă mie...Ah, femeie minunată şi fermecătoare, de 
ce am fugit de tine? Trebuia să te iau cu mine, trebuia să mă gândesc că rămâi singură...că NU 
o să mai vrei să rămâi singură...dar să-ţi iei viaţa, singură...cu 25 de gloanţe! lartă-mă că am 

fost atât de egoistă şi de proastă, deşi e târziu să-ţi spun asta acum! iartă-mă! aşa mult am 
aşteptat ziua să plec de la tine şi tot nu-mi venea să cred că am aşa mulţi bani în cont şi mă 
gândeam numai la mine, normal! la cât de fericită o să fiu, cât de fericită or să mă facă banii, 
cum o să-mi cumpăr lucruri frumoase şi o căsuţă frumoasă, apoi o să studiez şi o să-mi găsesc 
un băiat care să mă iubească... Aveai dreptate, tinereţea e egoistă şi trufaşă ...dar timpul nu-l 
putem întoarce înapoi şi lecţiile care trebuie învăţate ar trebui ţinute minte pentru toată viaţa. 
Am intrat la tine ca o ignorantă prostuţă iar tu m-ai învățat atât de multe lucruri despre viaţă 
şi nu ţi-am mulţumit niciodată ...iar tu ? (foarte emoționată) iar tu chiar mă plăceai? de ce nu 
mi-ai spus niciodată? tot timpul mă făceai ţărancă...ah, cred că era felul tău de a glumi şi de a- 
mi face complimente! tot aşa cum nici eu nu ţi-am zis niciodată că-mi placi! dar ţi-am zis că 
eşti dată dracului, şi asta la mine înseamnă că eşti grozavă! Stai liniştită, nu te-aş putea uita 
vreodată...nu, nu îți spun adio! vei trăi în inima mea, mereu! da, sper că măcar acum o să stai 
liniştită sau poate nu, dacă te întâlneşti, printre stele, cu ultimul soţ... 


(ton plângăcios, după un moment de reculegere) Vai, lume! Acum trebuie să o duc la 
Crematoriu, să îi ard trupul şi să îi iau spiritul cu mine, mereu. Doamna artistă, aşa am să fac, 
că nu am încotro, mi-ai trasat sarcină! Ultima dorinţă a celei trecute în neființă trebuie 
împlinită! Bine că ai mâncat 2 banane cu vin pe stomacul gol înainte de a pleca dintre noi! 
Nebuna tot nebună, consecventă până la capăt! Te pomeneşti că se ia? Ţărăncile nu consumă 
banane, deci cred că mă transform într-o doamnă! Încet, dar cu siguranță ... 


(râde şi scoate o banană din geantă, o desface şi mănâncă, ieşind din scenă, fără grabă ) 


Sfârşit 


